
Habe  tibi  iterum,  Pater  optime,  testimoni- 
um officii  mei,  qualecunque  sit : Habe  tibi  quod 
ope  tua  concinnavi  munusculum,  argumentum  ani- 
mi beneficiorum  haud  immemoris ; nihil  enim  facile 
naturae  magis  consentaneum,  nihil  dulcius  inv eniam, 
quam,  ut,  beneficiis  tuis  maximis  ornatus,  exiguis 
pro  facultatibus  meis  tibi  consecrarem,  quo  habeo 
neminem  honori^  gradu  superiorem. 

Tristes,  eheu  ! et  valde  lamentabiles  fuere  re- 
rum vices  ex  quo  tibi,  Pater,  prioribus  annis  labo- 
rum primitias,  perleve  pietatis  atque  observantiae 
pignus,  obtuli.  Carentem  patria  et  amicis  meis 
consuetudine  quotidiana  detinebat  Frater  conjunc- 
tissimus et  usu  amicitiae  et  contubernio,  carissimus 
propter  suavitates  multas  ingenii,  officii,  humanitatis. 
At  omnibus  ille  flebilis  bonis  occidit! — Paren- 
tibus insignem  virtutibus,  omni  officio  ac  pietate  exi- 
mium Filium;  nobis  percarum  Fratrem,  suavem 
amicum ; popularibus,  in  quo  plura  eluxerunt  indus- 


triae 


trite  et  ingenii  ornamenta,  summaque  modestite  fa- 
ma adolescentem  abstulit  intempesta,  inopinata  mors. 

Grande  quamvis  superest,  et  quamvis  usque  su- 
pererit desiderium  carissimi  capitis  per  memoriam 
amicitiae  disjun&ee,  contemplatione  tamen  virtutum 
suarum,  “ quas  neque  lugeri,  neque  plangi  fas  est," 
ad  earundem  imitationem  omnes,  sua  domus,  perdu- 
camur.— Ille  abiit  ad  Coelos! — Nos  faciamus  ani- 
mo forti  magnoque  simus,  speremusque  fore  ut  in 
mortem  accin&i  paria  fata  consequamur. 


errata 

HISTORIA  MORBI. 


MORBUM,  in  cujus  naturam  atque  in- 
dolem paulo  accuratius  inquirere  ani- 
mus est,  variis  appellationibus,  iisque  vel 'a 
symptomatibus  per  ejus  decursum  obviis,  vel 
ab  ejus  origine  quam  aperuisse  visi  sibi  sunt 
nonnulli,  vel  denique  a regionum  quas  infestat 
diversitate  arcessitis,  designari  satis  constat. 
Sic  Francogalli  au&ores  sunt  nomini  La  Ma- 
ladie  de  Siamt  quum  primitus  eum  ex  ejusdem 

A nominis 

nominis  regione,  quae  in  Indi  i s Orientalibus 
est,  advenisse  persuasum  habuerunt.  Iidem 
nomen  La  Fievre  mateJotte  assumsere,  quum 
huic  febri  praecipue  advenas  et  nautas  obnoxi- 
os esse  cognovissent.  Hispani  EI  Vomito  preto , 
scii.  Nigrum  Vomitum,  appellant,  symptoma- 
tis hujusce  morbi  periculosissimi  habita  ra- 
tione. Angli  quoque  naturae  ejus  respedu, 
The  Tellow  Fever , the  Endemic  Remittent , the 
Bilious  Remittent  (Febrem  Flavam,  Endemi- 
cam Remittentem,  Biliosam  Remittentem) 
vocant,  propter  latum  febris  dominium,  vio- 
lentiae suae  remissionem,  et  cutis  flavedinem, 
quae  certis  morbi  temporibus  occurrere  con- 
sueverint. Quae  quidem  omnia  cognomina 
perperam  ac  temere  morbo  isti  indita  esse, 
facile  admodum  est  perspicere.  Sunt  enim  ex 
iis  quae  symptomata  includunt,  quae  non  sem- 
per,  nec  ubique,  isti  morbo  adhaerent ; neque 
unum  eorum  ita  comparatum  est,  ut  hunc 
morbum  ab  aliis,  specie  quidem  similibus,  sed 
symptomatibus  chara&eristicis  admodum  di- 
versis, distinguat,  propriamque  hujus  indolem 
accurate  definiat. 


His 

His  praemonitis,  primum  morbum,  ab  his- 
toria symptomatum,  explicare  aggrediar.  At- 
que hanc  quidem,  quo  regiius  in  hoc  negotio 
versarer,  ex  iis  praecipue  auctoribus  concinnan- 
dam duxi,  qui  inde  ab  anno  1793,  quo  pri- 
mum dira  ista  lues  grassari  coepit,  de  hac  ex- 
posuere. Neque  tamen  momenta  potiora 
morbi  nostri  cum  antiquiore  illo  ejusdem  no- 
minis, cujus  scriptores  antiquiores  meminere, 
collata,  suo  loco  designare  negligam. 

Morbum  in  tria  stadia,  re  ipsa  suadente, 
perspicuitatis  causa  dividendum  statui  ; quo- 
rum primum  nimice  excitationis , secundum 
quietis , tertium  nimice  debilitatis , appellandum 
existimem. 


Stadium  Primum. 

Stadium  primum  in  quibusdam  casibus 
praecedere  solet  alvi  adstri&io,  obtusus  lateris 
dextri  dolor,  cibi  fastidium,  ventris  inflatio, 
stomachi  dolor,  vertigo  atque  capitis  dolor, 
oculus  hebes,  aquosus,  nec  raro  fulgidus,  fla- 


vus 

vus  aut  ruber,  visus  acies  obtusa,  raucitas  et 
levis  gutturis  exulceratio,  animus  demissus, 
subinde  tamen  elevatissimus,  sudandi  facili- 
tas, nonnunquam  sudorum  no&urnorum  sup- 
pressio. Haec  plus  minusve  biduum  aut  tri- 
duum aegrum,  antequam  leCto  affigitur,  male 
habere  solent.  Aliquando  morbum  praecedit 
urinae  pallidae  excretio,  et  noCtu  ante  explici- 
tum  morbum  fomnus  altissimus. 

Frequentior  autem  notarum  harum  absen- 
tia, terribiliorem  morbi  impetum  praesagit. 
Plerumque  enim,  quum  validissimus  e leCto 
surrexerit  homo,  subito  lassitudine  quadam 
et  vertigine  corripitur,  et  - humi  sine  sensu 
concidit.  In  hoc  accessu,  qui  ultra  horae  di- 
midium fere  persistere  solet,  gelido  sudore 
corpus  diffluit,  et  horror  cum  rigore  aegrum 
affligit.  Ubi  animus  cum  sensu  rediit,  fri- 
gori succedit  calor  intensus ; tenuis  et  durus 
pulsus  arteriae,  et  adeo  frequens,  ut  nonagies 
in  minuto  horae  moveatur.  Nonnulli  tamen 
pulsum  lentissimum  experiri  solent,  qui  non 
ultra  quadragesimum,  quadragesimum  odta- 
vum  vel  quinquagesimum  ictum  progredia- 


tur. 

tur.  Violentior  fere  carotidum  et  tempora- 
lium  arteriarum  existit  motio,  cum  peculiari 
capitis  dolore,  qui  maxime  in  infima  frontis 
parte  et  pupillis  faevit.  Oculi  tristes,  aquosi, 
inflammantur,  et  lucem  ferre  recusant.  Fa- 
ciem et  tunicam  adnatam  rubor  praeternatu- 
ralis  occupat,  qualis  fere  in  ophthalmiis  esse 
solet,  atque  hic  idem  ad  cervicem  atque  pec- 
tus descendit.  Ex  adspedtu  aptem  vehemen- 
tiorem  calorem,  quam  vere  in  aegro  deprehen- 
ditur, suspiceris.  Vultus  quidem,  incipiente 
morbo,  prodit  ineffabilem  angorem,  et  juxta 
quosdam  auctores  adeo  dissimilis  redditur 
alia  quacunque  febre  laborantium  vultui,  ut 
hunc  cum  domestici,  illum  cum  feri  animalis 
vultu  comparent.  Acer  dolor,  modo  dorsi 
graciliorem  partem,  modo  membra,  praeser- 
tim crura  posteriora,  excruciat.  Magnam  con- 
queritur aeger  in  regione  epigastrica  et  prae- 
cordiis anxietatem  atque  oppressionem,  levis- 
simo quoque  ta&u  ingravescentem.  Haec 
comitantur  assiduum  vomitus  desiderium,  fre- 
quentissima  suspiria,  et  creber  ac  difficilis 
spiritus.  Neque  tamen  aliud  horis  primis 

quam 

quam  materiam  quamcunque  nuperrime  sto* 
macho  receptam  vomitus  reje&at,  nisi  quod 
cum  phlegmate  et  substantia  quadam  densa, 
glutinosa,  subalbida  commista,  deprehendi- 
tur. Nulla  fere  ante  horam  vigesimam  quar- 
tam bilis  evomitur  ; quamvis  rariora  quaedam 
exempla  extant,  quas  etiam  primo  die,  juxta 
quosdam  aliquantulum,  et  secundum  aliorum 
observationes  magnam  viridis  vel  flavae  bilis 
copiam,  excretam  fuisse  docent.  Atriorem 
dehinc  colorem,  vomitus  ad  tertium,  usque 
aut  quartum  diem  assumunt.  Pertinax  urget 
alvi  adstri&io,  quam  non  nisi  valentissima 
cathartica  solvit.  Densa  urina,  parva  quan- 
titate et  rubro  colore,  difficulter,  non  sine 
urethrae  calore,  exstillat.  In  hoc  stadio  som- 
nus difficilior  aegrum,  somni  cupidissimum, 
moleste  habet  \ et  irritabilitas  assidua,  omnia 
rejiciens,  stomachum  vexat.  Levat  aliquan- 
do aegrum  sanguis  e naribus  copiose  pro- 
fluens, quod  quidem  intra  duodecim  aut  oc- 
todecim primas  morbi  horas  accidit.  Deli- 
rium, quod  plerumque  breve  esse  solet,  maxi- 
mam partem  huic  stadio  proprium  est,  ac  fere 

perpetuum 

perpetuum  signum.  Nonnunquam  etiam  su- 
pervenit coma,  inde  a secundo  morbi  die. 

Signa  haecce,  quae  primum  constituunt  sta- 
dium, majore  vi  a primo  inde  ad  secundum 
aut  tertium  diem  ingravescere  solent;  quo 
demum  remittit  febris,  et  morbi  secunda, 
quam  quietis  dixeris,  periodus  incipit. 


Quietis,  Stadium. 

Cessante  febre  et  reliquis  primi  stadii  sig- 
ms’  coloris  mutatio  secundum  stadium  aperit ; 
oculis,  qua  albi  sunt,  tum  cervice  et  pedore, 
nonnunquam  regione  aurium  postica  et  capi, 
tis  corona,  flavescentibus.  Pulsus  iterum  so- 
lita celei itate  movet,  et  corpus  calorem  soli- 
tum recipit.  Peculiarem  tamen  quendam  et 
dubium  pulsus  motum  habet,  quem  pneter- 
naturalem  vel  intelligentior  medicus  difficul- 
ter  observat.  Cutem  quamvis  egelidam  sic- 
citas aspera,  tadui  injucunda,  occupat.  Te- 
nacissimum se  praestat  stomachus,  et  signa 
quaevis  peiiculosa  aufugisse  videntur.  De- 
bilitas 

“bilitas  tantum  quaedam  aegrum  opprimit,  et 
coma,  quod  plane  somni  naturalis  speciem, 
assumit.  iEger  se  optime  habere  persuasus, 
laetus  ac  hilaris  amicorum  colloquio  fruitur. 
Superest  tamen  in  omni  gestu,  anxietas  quae- 
dam ac  tumultus  animi. 

Conditione  hac  blanda  fruenti  aegro,  post 
duodecim  horas  supervenit  gravis  angor  et  in- 
quietudo, major  praecordiorum  oppressio,  vo- 
mitio continua  cujuscunque  rei  in  stomachum 
devedlae,  cum  multo  nisu,  rauco  miserabili,  et 

vano  clamore,  dentiumque  stridore,  qui  cir- 
cumstantibus horrorem  injicit.  Materia  primo 
nixu  ejedta  quantitate  receptae  inferior  est, 
et  fluidum  exhibet  clarum,  aquosum,  gluti- 
nosum. Hoc  paulatim  glutinosius  fit,  et,  si 
subsidit,  ad  imum  defertur  subfusca  et  lutea 
substantia.  Magnopere  abjedus,  aegri  vultus 
horridum  nonnunquam  assumit  visum.  Al- 
vi frequentissimae  existunt,  et  materiae  vomi- 

tu  ej e6tc£  similes. 

Ad  hunc  modum  increscit  morbus,  donec 
vomitus  niger,  signum  mortiferum,  accedit. 
Hic  autem  violentior  est,  et  colore  coffis*  se‘ 

dimini  simillimus  esse  fertur.  Hunc  fere 

comitatur  abundans  sanguinis  ex  naribus, 

faucibus,  caeterisque  corporis  partibus,  pro- 

* 

iluvium. 

Debilitatis  nimue  Stadium. 

A vomitu  nigro  incipit  tertium,  seu  ni- 
miae debilitatis,  stadium.  In  hoc,  sanguis 
etiam  per  oculos  et  cutis  poros  fluere  non  de- 
sinit. Infestat  aegrum  singultus  molestus 
corpus  inquinat  lividus  et  purpureus  color; 
petechiae,  sic  didtae,  in  multis  corporis  parti- 
bus, praesertim  in  cervice  et  pedtore,  oriun- 
tur ; quicquid  urinae  excernitur,  nigri  fere 
coloris  est;  redditur  a stomacho,  quicquid 
devolutum  in  eum  est  ; levatur  etiam  paul- 
1 ulum  a vomitu  dolor.  Friget  corpus.  Ma- 
jor sensim  ingruit  debilitas,  pulsusque  qua- 
draginta ictibus  in  minuto  circumscribitur, 
nec  raro  inter  vomitum  omnino  movere  ces- 
sat. Adsunt  fere  constanter  delirium,  deglu- 
titionis et  spiritus  difficultas,  subsultusque 

B tendinum. 

tendinum.  Tum  demum  convulsiones  prae- 
sentissimam  antecedunt  mortem.  Protrahi- 
tur hoc  stadium  fere  ad  horam  vigesimam 
quartam  vel  adeo  trigesimam  sextam.  In 
aliis,  paucas  perdurat  horas. 

Haec  quidem  frequentiora  sunt  symptomata, 
quae  plurimos  aegros  infestant.  Durationis 
autem  tempus  admodum  variat.  Dummodo 
medicamentis  datis  non  interrumpatur  ac  tur- 
betur, quinto  plerumque  vespere  appropin- 
quante finitur.  Haud  raro  cursum  ita  acce- 
lerat, ut  tertio  die  aeger  morti  acerbissimae 
succumbat. 

Praeter  haec  allata,  in  quibusdam  magnae 
signorum  varietates  occurrunt,  pro  corporum 
habitu,  sexu,  aetate,  et  anni  tempore.  Inter- 
dum enim  evenit,  ut  aeger  inde  a primo  mor- 
bi molimine  veternosus  fiat ; quod  si  accidit, 
magna  et  permanens  pupillarum  dilatatio 
semper  observatur.  In  aliis  continua  brevium 
convulsionum  series  morbum  accidentem  in- 
dicit, easque  delirium  constans  6equitur,  et 
sudor  gelidus  sine  cutis  ullo  interveniente  ca- 
lore. Occurrunt  etiam  aliquando  aphthae  al- 
bae 

bae  coagulo  similes,  cum  densa  ejusdem  mate- 
riae et  coloris  crusta,  quae  dentes  et  fauces  su- 
perintegit. 

Morbi  hujusce  quam  citissimas  periodos 
esse,  experientia  satis  docuit.  Febris  decessio, 
vel  aegroti  mors,  diebus  imparibus  semper  ac- 
cidit : morbi  autem  metastasis  in  melius  pe- 
jusve  diebus  paribus,  adeo  quidem,  ut,  si  sub 
vesperam  diei  secundi  ingravescat  aegri  vale- 
tudo, tertio  moriatur  ; si  in  pejus  quarto  ruat 
die,  quinto  morbo  succumbat,  et  sic  porro. 
Eadem  haec  vicissim  valet  regula,  aegro  ad 
spem  vitae  eredto  et  convalescente. 

Asperiorem  quidem  febris  induit  indolem, 
quum  post  vigesimam  quartam  aut  tricesi- 
mam sextam  horam  intervallo,  quo  sanam 
mentem  receperat  aeger,  succedit  accessus 
convulsivus,  in  quo  subitd  concidit,  ex  ore 
spumas  movet,  oculos  terribiles  volvit,  et  mem- 
bra distorquet.  Qui  quidem,  si  non  hominem 
jugulat,  quod  tamen  plerumque  accidit,  se- 
cundi certe  impetu  post  paucas  horas  fadlo  op- 
primitur. Extant  etiam  leviores  casus,  ubi 
contagionis  stimulus  adeo  languide  agit. 


ut 

ut  afflidtos  vix  ledto  aut  domibus  coerceat, 
qui  quidem  instantis  tantum  adversae  valetu- 
dinis signis,  quae  initio  commemoravi,  tan- 
guntur. Illud  quoque  observatu  dignum  est, 
quod  flavedo  et  vomitus  niger  non  in  omni  ca- 
su occurrant  ; ut  adeo  propria  istius  morbi 
signa  haberi  nequeant. 

Addudtis  his  in  conspedtum,  et  cum  anti- 
quiore febre  flava,  ab  Hillario  et  aliis  de- 
scripta, bene  comparatis,  ex  symptomatum  si- 
militudine facile  perducimur,  ut  utramqqe  fe- 
brem unum  eundemque  morbum  habeamus. 
Itaque  sedtionum  historiam,  ab  iisdem  cum 
aliis  desumptam,  hic  adjicere  visum  est. 


Sectiones-. 

Partium  internarum  speciem  morbidam, 
se&ionibus  deprehensam,  in  hominibus  earun- 
dem  regionum,  diversis  annis,  maxime  mtei 
se  differre  cognitum  est.  Omnino  non  mul- 
tum affici  videtur  cerebrum.  Casum,  memo- 
rat 

rat  Annan,  a Rushio  (p.  122.)  citatus,  ubi 
venae  praeter  naturam  turgidissimae  erant.  Iu 
casu,  etiam  a Chisholmio  memorato,  juvenis 
cujusdam  robusti  et  floridi,  qui  febre  hac  pe- 
rierat, quique  auxilium  medicum  aspernatus 
fuerat,  sanguis  in  cerebro  tanta  copia  invenie- 
batur, ut  praeter  id,  quod  inter  aperiendum 
profusum  esset,  duae  librae  colligerentur  ; vis- 
cera thoracis  fere  sana.  Casum  habet  Chi- 
sholmius  (p.  136),  in  nauta,  qui  quinto  die 
periit,  observatum,  in  quo  paroxysmis  convul- 
sivis  inceperat  et  finierat  morbus.  Pulmones 
hujus  quam  maxime  inflammati,  et  textura 
et  colore  livido  erant.  Jecur  nonnunquam 
sphacelatum,  ubi  stomacho  superjacet ; textu- 
ra saepe  vitiata,  saepe  magnitudine  dimidium 
imminuta,  flaccida,  et  colore  flavo-rubra. 
Vesica  fellea  et  dudtus  biliares  turgidi,  et  bi- 
le putrida  nigra  oppleti  : jecur  etiam,  stoma- 
chus, et  partes  vicinae,  maculis  lividis,  nigris, 
putridis  plenae.  Omentum,  fluido  hoc  nigro 
turgidum,  nonnunquam  adeo  consumptum 
est,  ut  tantum  appareant  vasa  sanguifera. 
Maxime  stomachus  et  duodenum  morbo  affec- 
ti 

ti  apparent.  Quinto  die,  morientibus  mem- 
brana villosa  valde  inflammata  et  turgida  fa&a 
est.  Inflammatio  ista  per  pylorum  in  duode- 
num extendi  solet.  Tunicae  intimae,  saepissi- 
me detradtae  et  separatae  visae  sunt.  Hume 
tamen,  a Rushio  (p.  iio.)  citatus,  affirmat, 
se  casus  quosdam  vidisse,  in  quibus  nulla  in- 
flammatio fuerit,  quamvis  etiam  vomitu  vio- 
lento aegri  laborassent. 

Expositis,  quaecunque  morbum  designant, 
symptomatibus,  et  aperti  cadaveris  morbida 
specie  ; sequitur,  ut  paulo  latius  in  temporum 
et  locorum,  quibus  saeviit  febris,  historiam  in- 
quiramus. 

HISTORIA  LOCORUM  ac  TEMPORUM, 

INTRA  QUtE  FEBRIS  FLAVA  S^VIIT. 

Diversa  admodum  de  morbi  hujusce  ori- 
gine, in  medicorum  disputationibus  et  initio 
mali  hujus  extitere,  et  etiamnum  existunt, 
opiniones.  Nos,  quidem,  ad  hanc  rem  expli- 
candam, afferre  conabimur,  quicquid  ex  fide 
dignissimis  rerum  fadtarum  monumentis  de- 
ducendum putamus. 

Inter  omnes  fere  constat,  primum  terrorem 

« 

febrem  flavam  injecisse  in  insula  Grenada, 
mense  Aprili  anni  1793  ; et  feliciter  accidit, 
ut  librum,  a Chisholmio,  ejusdem  insuis  in- 
cola, scriptum  teneamus,  in  quo  satis  probabi- 

* 

liter  ille  originem  et  progressum  dirissimi  hu- 
jusce morbi  constituisse  videtur. 

Ex  hoc  au&ore  discimus,  naves  onerarias 
duas,  quarum  una  Hankeii  ( Hankey ) nomine 
dicebatur,  a Societate  Sierrae  Jsonae  conducta, 

ex 


t 

cx  Anglia  solvisse  incipiente  mense  Aprili, 
anno  1792,  artis  cujusque  instrumentis  et  su- 
pellectili, tum  hominibus,  qui  Boullamium 
fortunarum  suarum  sedem  transferre,  ibique 
novam  coloniam  constituere  in  animo  habe- 
rent, onustas.  Iios  quidem  omnes  cum  nautis 
et  eo  tempore,  quo  portu  solverent,  et  in  ipsa 
navigatione,  bonam  valetudinem  expertos 
fuisse  traditur,  neque,  quum  nequaquam  pau- 
pertate laboraverint,  quippe  qui  tam  manci- 
piorum negotiandorum  (quam  .iEthiopum 
mercaturam  vocant),  quam  divitias  accumu- 
landi, consilio  iter  suscepissent,  ulla  in  eos 
cadere  poteft  suspicio,  latentem  quampiam  in- 
feCtionem,  ex  priore  vitee  conditione  derivan- 
dam, iis  adhaesisse. 

Insula  ipsa  Boullamium  ( Boullam ad 
ostium  fluminis  grandis  (Rio  Grande ),  in  lit- 
tore  Africee,  qua  austrum  inter  et  occidentem 
jacet,  sita,  quadraginta  quinque  passuum  mil- 
libus ambitur  ; quumque  valde  sicca  sit,  et 
leniter  auris  marinis  perfletur,  littoris  illius 
tractus  in  saluberrimis  jure  habetur,  quam- 
quam omnino  propter  aquae,  inopiam  non  ha- 
bitetur,, 

bitetur.  Infestant  eam  certis  temporibus 
iEthiopes  continentis,  quos  quidem  ferocissi- 
mos atque  anthropophagos  adeo  ferunt.  Quae 
ipsa  res  nautas  caeterosque  Hankeii  vedtores 
coegit,  ut  in  nave  subsisterent,  quoad  in  illo 
littore  commorarentur ; et  per  hoc  tempus  solis 
fervorem  periodicosque  imbres,  latera  navis 
erigendo  ac  tedlum  ligneum  superimponendo, 
excluderent.  Ita  inclusi,  animoque  ob  spem 
frustratam  dejedti,  homines,  ducenti  numero, 
si  mulierum  et  infantum  ratio  habetur,  novem 
permansere  menses.  Necdum  longum  tempus 
ibi  commoratos  febris  aggredi  coepit ; quum- 
que  hujus  insulae  aquae  invenirentur  insalu- 
berrimae, Coxius  ( Coxe ) navis  Hankeii  prae- 
feclus,  quo  huic  malo  mederetur,  satius  habuit, 
Bissao  adire,  coloniam  Portugallicam,  quae  in 
ea  insulae  parte  eft,  qua  ad  septentrionem 
magi$  vergit.  Quo  certius  autem  ac  melius 
istud  iter  eveniret,  novos  duodecim  nautas 
conduxit,  quorum  novem  statim  moriebantur, 
antequam  navis  Boullamium  iterum  appelle- 
ret ; caeteri  tres,  cum  ipso  praefedto,  pessima 

conflidlabantur  valetudine. 

C 


Quum 


i8 


COMMENTATIO 


Quum  jam  effluxisset  tempus,  per  quod  na- 
vis condu£ta  esset,  et  domum  redire  oportuis- 
set, Angliam  in  eadem  hac  nave  cum  familia 
sua  repetere  statuit  Paiba  quidam,  (a  quo 
notitiam  hanc  accepit  Chisholmius),  post- 
quam diu  in  ista  regione  spe  lucri  falsa  com- 
moratus fuisset.  Quum  autem  nautae  morbo 
absumpti  essent,  Paiba  cum  aegroto  praefecto 
et  tribus  tantum  nautis,  qui  navem  regerent, 
mari  se  committere  coadtus  erat.  Qui  ubi 
difficulter  insulam  St  Jago  attigissent,  qua- 
tuor  impetravere  nautas  a Charonte  et  Scor- 
pione, navibus  bellicis.  Tertio  die,  postquam 
ab  hac  insula  solvissent,  febre  tentabantur  re- 
miges modo  in  navem  recepti,  quorum  duo 
periere  : reliqui  duo,  miserrime  affedti,  in 
Grenada  insula  exponebantur. 

Quum  frequens  inter  Hankeium  et  naves 
supra  memoratas  commercium  fuisset,  a priore 
cum  ultima  febris  communicata  est,  adeo,  ut 
ex  Charontis  nautis  triginta,  ex  Scorpionis 
quindecim  perirent.  Pervenit  Hankeius  in 
portum  Sancti  Georgii  ( St  George ),  qui  est  in 
ora  Grenadae,  die  xix.  Februarii  anni  1793. 

Hic 

Hic  primum  navem  invisit  praefectus  quidam, 
nomine  Remington,  Hankeii  praefeCto  ami- 
citia  vinCtissimus.  Qui  quum  triduum  in 
nave  mansisset,  sub  reditu  a febre  tentatus 
tertio  die  mortuus  est.  Idem  morbus,  quam- 
quam multo  clementius,  unum  quoque  nau- 
tam affecit. 

Postea  intempestivae  ejusdem  urbanitatis 
aut  curiositatis  pcenas  dedere  nautae  navis 
Baillies,  unde  omnes  deinceps  naves,  quae- 
cunque in  portu  starent,  febris  invasit,  neque 
una  quidem  ab  hac  contagione  integra  fuit, 
quamvis  sollicite  eam  prohibere  conarentur. 
Inde  faCtum  est,  ut  ex  septingentis  quinqua- 
genis nautis,  qui  tunc  temporis  in  portu  es- 
sent, ab  incipiente  Martio  ad  finem  Maii  du- 
centi quinquaginta  hac  febre  morerentur. 
Medio  demum  Aprili  illa  in  terram  adjacen- 
tem propagata  est,  fcemina  nigra,  quae  nauta- 
rum vestes  lavandas  recepisset,  eam  circum- 
ferente ac  disseminante.  Cum  praesidio  quo- 
que militum  a praefeCto  quodam  communicata 
est,  qui  Hankeium  prope  casas  militares  ja- 
centem incaute  salutasset. 


Narrat 


20 


COMMENTATIO 


Narrat  auctor,  a quo  superiora  haec  hausi- 
mus, febrem  hanc  deinceps  ab  insula  Grenada 
Sandtum  Dominicum  (St  Domingo)  et  Phila- 
delphiam, navibus  advedtam  fuisse,  vestibus, 
praesertim  nautarum  defundtorum  tuniculis 
interioribus,  quas  illae  veherent,  miasmata 
contagiosa  retinentibus  *. 

Macleanius  ( Maclean ),  qui  librum  de 

natura  et  causis  funeflae  inter  milites  apud 
Sandtum  Dominicum  cladis  edidit,  e navi  as- 
cendisse ait  milites  ad  promontorium  Nicola 
Mole  aliasque  littoris  partes,  febre  dirissima 
affectos,  typo  et  symptomatibus  a vera  remit- 
tente admodum  diversa.  Febrem  is  pro- 
nuntiat contagiosam  fuisse,  et  Legionem  no- 
nagesimam nonam  fere  extirpasse,  aliasque 
.bene  multas  quam  maxime  attenuasse.  Idem 
affirmat,  febrim  in  navibus  onerariis  ex  mi- 
litum caftris  in  Hibernia  exportatam  fuisse, 
antequam  agmina  naves  conscendissent.  Re- 
mittentem porro  Sandti  Dominici,  cum  febre 
a Chisholmio,  et  ea  quae  Philadelphiae  sae- 
viit, 


* Chisholm.  apag.  89, — 99, 

viit,  a Rushio  descripta,  similitudinem  ha- 
bere negat. 

Hisce  Macleanii  bend  respondent  obser- 
vationes Lemprierii,  libro  de  exercitus,  qui 
in  Jamaica  fuit,  morbis,  proditae  ; in  quo  de 
febre  sua,  quae  eadem  ac  Chisholmii  et 
Rushii  esse  videtur,  “ Qualitates  possidere 
(ait)  contagiosas,  et  quatenus  has  possideat, 
eatenus  a vera  endemica  diversam  esse  \ qua- 
litates has  esse  adventitias : quod  si  non  ita 
esset,  nullam  existere  inter  hanc  et  endemi- 
cam diversitatem ; nunc  autem  latissime  a 
semetipsis  distare,  neque  adeo  confundi  opor- 
tere.” 

De  febre  Jamaicae  flava  hic  Lemprierius 
loquitur,  de  qua  quidem  certiora  mihi  in  me- 
dium proferre  licet,  a viro  intelligentissimo, 
qui  in  ipsis  istis  terris  latifundia  possidet, 
mihi  petenti  impertita.  Ita  vero  ille  : 

“ Narravere  multi  e vedloribus  classis  Ja- 
maicae autumno  anni  1794,  redeuntis,  mature 
admodum  febrem  malignam  illo  anno  in- 
sulam infestasse,  novam  omnino  specie,  eaque 
a nautis  navigii  neutralis  illuc  allata  existi- 
mabatur. 

mabatur.  Febris  ista  non  inter  milites  tan- 
tum, qui  in  littore  stationes  habebant,  sed 
etiam  in  navibus  publicis  privatisque,  funestas 
strages  edebat.  Maximam  nautarum  ja&uram 
fecit  Worcesterce  navis  praefe&us  Craigius 
( Craigie ),  qui  a Londini  portu  Sinum  Mon - 
tego  petierat,  multaeque  classis  illius  naves 
onerariae  nautarum  supplementum,  ut  domum 
redire  possent,  ex  navibus  bellicis  quaerere 
opus  habebant.  Febrem  flavam  tantam  cla- 
dem fecisse,  pervulgata  opinio  erat.  Narra- 
vere porro  certi  homines,  qui  a latifundio 
! The  Green  Park  EJiate  dido,  in  longinquam 
insulae  partem  pecorum  emendorum  causa 
missi  fuissent,  febrem,  supra  memorato  modo 
regioni  isti  importatam,  incolis  ejus  funestis- 
simam accidisse.  Haud  ita  multo  post,  omnes 
latifundii  istius  homines  albi  coloris,  febre 
flava  correptos,  cum  Custrino  medico  periise. 
De  hoc  ultimo  incertum  quidem  est,  utrum 
ab  his,  an  ab  aegris,  quos  in  portu  visitasset, 
morbum  contraxerit.” 

Notissimum  sibi  esse  hunc  terrae  tradum 
affirmat  audor  noster,  situmque  esse  ait  ari- 
dissimo 

dissimo  loco  in  parochia  Trelaw?iey , a littoris 
parte  maxime  septentrionali  pauca  passuum 
millia  distantem.  Aura  illum  marina  frui, 
omnique  tempore  saluberrimum  haberi.  Vi- 
cinos, his  funeribus  territos,  cavisse,  ne  sibi 
cum  terris  adjacentibus  communicatio  inter- 
cederet, hocque  prudenti  consilio  effedtum 
esse,  ut  post  annum  1794,  nemo  in  supradidto 
angulo  febre  flava  perierit. 

Huic  subjungam  aliam  eadem  de  re  noti- 
tiam, ab  acutissimo  viro,  qui  olim  in  eadem 
insula  medicinam  fecit,  benevole  mecum  com- 
municatam. Dicit  ille,  “ Veterem  endemi- 
cam Hillarii,  et  caeterorum  audtorum  fe- 
brem flavam,  omnino  Jamaicae,  quum  anno 
1764  regionem  illam  viseret,  evanuisse,  ne- 
que ullum  ejus  intra  viginti  annos,  quos  ibi 
medicae  arti  intentus  degisset,  vestigium  ap- 
paruisse. Narravere  quidem,  addit,  antiquio- 
res medici,  hanc  febrem  ante  quinquaginta 
annos  ibi  regnasse.  Quae  nunc  saevit,  novam 
incolae  febris  speciem  opinantur,  neque  tamen 
ex  memoria  omnino  designare  possunt,  utrum 
vetus  morbus  a recentiori  diversus  sit,  necne. 

Symptomata 

Symptomata  utrique  eadem  esse,  sunt  qui  af- 
firment. Ego  tamen  veterem  mere  endemi- 
cam fuisse,  hanc  contagiosam  esse  autumo  ; 
neque  objici  potest,  quod  huic  indigenae  et 
ex  Europa  advenis,  qui  diutius  in  ista  regione 
versati  fuerint,  minus  obnoxii  sint.  Licet  in 
urbibus  maritimis  maxime  frequens  haec  fe- 
bris sit,  certis  tamen  temporibus  universam 
pervagata  est  insulam,  et  intimos  maxime 
tradtus  depopulata  est.” — Haec  ille. 

Affirmavit  mihi  per  literas  Jamaicae  incola, 
vir  prudentissimus  idemque  summae  fidei, 
Doctorem  Drummond,  experientissimum 
Weftmorlandios  in  ejusdem  insula  medicum, 
navem  in  portu  S uvcuiua  Ici  D/Lcir  ascendisse, 
ut  nautas  febre  flava  laborantes  inviseret,  ac 
vestes  suas  cum  laneis  ( jlcituiel ) commutasse  y 
hasque,  quum  rediret,  abjedtas,  arculae  inclu- 
sisse j quumque  haud  multo  post  domum,  a 
Savanna  la  Mar  duodecim  millia  passuum  di- 
stantem, repetiisset,  unam  e filiabus  laneam 
imprudenter  manibus  contrectasse,  indeque 
febre  correptam  duobus  aut  tribus  diebus  pe- 

riisse  , atque  idem  expertos  esse  fatum  duos 

ejusdem  domus  administros  ; neque  dubitari 
posse,  ex  eodem  hos  quoque  fonte  malum  con- 
traxisse. 

Febris  hujusce  in  insula  Dominica  histo- 
riam expositurus,  rei  fidem  ad  auctorem 
Clerkium  * (Cierii)  relego. 

“ Sub  decimum  Junii  diem  anni  1793,  in- 
tra trium  circiter  dierum  spatium  urbem  Ro- 
soviam  ( Rofeau ),  quae  Dominicae  est,  intra- 
vere tres  vel  quatuor  mille  homines,  ex 
Martinico  fugitivi,  qui  popularium  suorum 
persecutiones  evitarent.  Naviculis  angustis 
avedti,  tempestatem  gravissimam,  orpnium- 
que  rerum  ad  vitam  necessariarum  inopiam, 
toleraverant.  Ubi  advenissent,  nulla  labora- 
bant aegritudine,  neque  insulae  Martinici 
incolae  in  ipsorum  discessu  febrem  flavam 
experti  fuerant.  Infelix  ista  hominum  turba 
domos  et  vicos  urbis  impleverat,  quum  ecce  ! 
decimo  quinto  Junii  die  primum  in  hac  in- 
sula febris  flava  appareret,  nautam  quendam 

D Angluni 


* In  libro,  A 'Treatise  011  the  Yelloiv  Fever,  as  it 
appeared  in  the  IJlantl  of  Dominica  in  the  years 
x793>  1794»  1795»  and  1796. 

Anglum  aggressa,  qui  jam  quatuordecim  dies 
Dominicas  commoratus  fuisset,  neque  antea 
Indias  Occidentales  adiisset.  Ex  hoc  initio 
ingravescente,  plurimi  nautae  illarum  navium, 
quae  tunc  temporis  in  portu  stabant,  morbo 
lentabantur,  idque  paucos  admodum  post 
dies.  Deinde  febre  afficiebantur,  quorum 
supra  mentionem  fecimus,  Martinici  exules. 
Computatio  fadta  est,  in  hac  civitate,  inde  a 
primo  Julii  die  usque  ad  primum  Octobris, 
octingentos  exules  et  ducentos  Anglos  crudeli 
hoc  morbo  intercidisse.  Neque  quicquam 
remisit  morbi  istius  diritas ; sed  omnes  ex 
Europa  advenas  et  novos  istos  exules,  sine 
sexus  aut  astatis  discrimine,  confecit;  donec 
tandem  mense  Odtobri  in  mitius  verteretur, 
et  incipiente  Novembri  omnino  cessaret.  Hu- 
jus rei  causa,  a frigore,  quod  anni  tempus 
adduxisset,  indies  aucto,  repetebatur.  Ne- 
que tamen  diuturna  ejus  quies  fuit.  Quum 
enim  post  hebdomadam  sextam,  quam  morbus 
evanuisset,  naves  aliquot  Americanae  adpu- 
lissent,  tum  demum  videre  licebat,  ex  cor- 
porum idoneorum,  in  quae  vitiatus  aer  ageret, 

defedtu. 

defedtu,  magis  quam  ex  mutata  coeli  temperie, 
moram  hanc  brevem  indudam  fuisse.  Haud 
enim  multo  post,  omnes  nautae,  qui  tum  pri- 
mum Indias  Occidentales  adierant,  hac  febre 
correpti  sunt,  et  quamvis  per  menses,  Decem- 
brem anni  1793,  Januarium  et  Februarium 
anni  1794,  pauciores  ei  succumberent,  qu&m 
grassatione  prima  fadum  esset ; haud  exiguus 
tamen  numerus  erat,  qui  ab  ea  absumeretur. 
Exinde  usque  in  mensem  Julium  ejusdem  an- 
ni rariores  apparuere  febris  impetus,  et  pars 
maxima  ex  illis,  quos  illa  tentasset,  conva- 
luit. Sequentibus  etiam  autumni  mensibus, 
multo  minus  funesta  quam  priore  anno  indo- 
les ejus  erat. 

“ Post  decimum  Odobris  diem  anni  1794, 
altera,  ex  Guadaloupa  insula  migratio  fada, 
urbem  Rosoviam  prope  majori,  quam  in  Junio 
superioris  anni,  turba  complevit.  Inter  hos 
non  ante  diem  x.  Novembris,  febris  flava 
exorta  est,  multoque  pauciores,  quam  priore 
anno,  ex  adfedis  jugulavit.  Post  duos  men- 
ses, quibus  morbus  redintegratus  esset,  ad  us- 
que Julium  mensem  anni  1795,  plane  quievit, 


et 

et  sequenti  autumno  non  nisi  paucos  nautas 
adgressus  est : exinde  ad  xij.  Junii  diem  anni 
J79^»  (quo  tempore  Dominicam  reliquit  au<ffor 
noster),  ne  unum  quidem  exemplum,  quod 
febris  praesentiam  argueret,  in  notitiam  ve- 
nerat.” 

Ad  febrem  flavam  Dominicae  insulae  perti- 
nentia, haec  insuper  ab  intelligentissimo  vi- 
ro *,  Indiarum  Occidentalium  indigena  et  ur- 
bis Rosoviae  incola,  accepi.  * 

Distare  admodum  affirmat  symptomata  novi 
hujusce  morbi  Biliosa  ab  illa  Remittenti,  quam 
in  insula  eadem  saepissime  viderit  ; apparuisse 
praesertim  in  urbe  Rosovia,  et  extrinsecus, 
idque,  ut  ferebant,  ex  Grenada  importatam  ; 
urbem  Roso  viam  sempcr  salubrem  existima- 
tam fuisse  ; Portsmouth  vero,  quae  et  ipsa  est 
urbs  maritima  in  Principis  Ruperti  sinu 
(Prince  Rupert's  Bay)  posita,  quaeque  propter 
infalubritatem  minus  habitatur,  et  ad  quam 
naves  tantum  bellicae  appellunt,  eadem  pro- 
portione hoc  morbo  minus  tentatam  fuisse  ; 

neque 


* Dom.  T,  Daniell. 

neque  ulterius  febrem  quam  ad  trium  aut  qua- 
tuor  millium  passuum  ab  urbe  Rosovia  di- 
stantiam evagatam  esse  ; occupasse  praesertim 
Europae  advenas,  paucosque  admodum  ex  indi- 
genis ; ab  indigenis  rarius  in  Francogallos,  qui 
ibi  sedem  fixissent,  impetum  fecisse,  quam- 
vis inter  exules  ex  Martinico  et  Guadaloupa 
insulis  magnam  stragem  ederet  : a nigris  au- 
tem aut  Mauris  prorsus  abstinuisse.  Addit 
audior,  seipsum,  qui  plerumque  in  Anglia 
vixisset,  bis  febre  flava  in  Dominica  tentatum 
fuisse,  quumque  ab  incolis  contagiosa  habe- 
retur, se  ob  hanc  causam  insulam,  anno  179=;. 
reliquisse. 

Opinio  similis  de  origine  et  indole  febris 
flavas  in  colonia  Demarara , in  Guiana  posita, 
praevalet,  ubi  foemina  nigra  ex  cujusdam  mihi 
noti  domo  hac  febre  periit. 

Sequentem  historiam  febris  flavae,  quae,  an- 
no 1793>  Philadelphia;  apparuit,  Rushio  ac- 
ceptam fero.  Sub  ultimam  Julii  mensis  par- 
tem et  Augusti  initium,  St  Domingo  incola- 
rum, intestinis  turbis  vexatorum,  multitudo, 
quae  caedem  et  incendium  evitasset,  Philadel- 
phiam 

phiam  appulit.  Die  xxiv.  Julii,  coflfaeae  cor- 
ruptae acervus,  juxta  portum  expositus,  maxi- 
me putridus  factus  fuerat.  E Rushii  libro 
haud  constat,  unde  venerit  iste  coffaea  ; dicit 
autem,  febrem  flavam  primum  a nautis  navis 
(quae  haud  dubie  eadem  est,  quae  coffaeam 
advexerat)  derivandam  esse,  qui  primum  te- 
tris  cofFaeae  exhalationibus  obnoxii  fuissent, 
quique  die  xxiv.  Julii  male  se  habere  coepis- 
sent. Constat,  febrem  istam  die  xxvij.  ejus- 
dem mensis  inter  incolas  primum  sese  exe- 
misse. Exinde  majores  vires  indies  nacta, 
extendit  sese  ad  medium  fere  O&obrem,  quo 
intra  quinque  dierum  spatium,  homines  quin- 
genti viginti  novem  mortui  sunt.  Post  diem 
xiij.  ejusdem  mensis  remitti  coepit,  'et  per 
Decembrem  omnino  cessavit.  Quatuor  mil- 
lia quadraginta  novem  homines,  hoc  morbo, 
intra  primum  Augusti  et  nonum  Novembris 
diem,  periisse  ferunt.  Eodem  autumno  simi- 
lis febris  multos  alios  Americae  traftus,  impri- 
mis maritimas,  urbes  infestavit. 

Philadelphiae  ex  cofFaeae  putridae  exhala- 
tionibus quae  in  homines  longa  siccae  et  aii- 

dae  tempestatis  serie  ad  vim  suam  accipien- 
dam praedispositos  agerent,  originem  duxisse 
censet  Rushius  ; nihilo  tamen  minus  idem 
morbum,  semel  generatum,  contagiosum  fac- 
tum esse  judicat.  De  iis  loqucns,  quos  pri- 
mos aggressa  fuit  febris,  a tribus  horum  evi- 
denter contagione  morbum  propagatum  fuisse; 
ab  uno  autem  cum  universa  familia  commu- 
nicatum statuit  Addit,  adhaesisse  conta- 
gionem ad  quasvis  vestes,  et  ab  his  ulterius 
propagatum  fuisse  j-. 

Incipiente  mense  Junio,  secundum  eundem 
au&orem,  febris  flava  iterum  Philadelphia 
apparuit,  et.  per  hiemem  et  ver  sequens  leni- 
tei  perstitit : tertium  denique,  per  aestatem 
et  hiemem  anni  1795.  Praeter  pauca  haec  a 
Rushio  commemorata,  nullam  accuratiorem 
habemus  progressus  per  hunc  annum  histo- 
riam. Naturae  contagiosae  semper  idem  illam 
arguit,  quam  primum  mense  Septembri,  an- 


* Vol.  iii.  p.  ijy, 
f Vol.  iii.  p.  IOy. 

no  1794,  apparuisse  dicit*;  quamvis  morbi 
illius  anni  redintegrationem,  cloacarum  quae 
in  vicis  sunt  sordibus,  et  aquis  stagnantibus 
quae  in  urbis  vicinia  sunt,  attribuat. 

Opusculum  *j*  de  hoc  morbo  in  lucem  dedit 
Medicorum,  quod  Philadelphiae  est,  Colle- 
gium, in  quo  multum  laboravere  auctores,  ut 

originem  et  naturam  morbi  constituerent ; 
unde  ea  adponere  juvat,  quibus  febrem  naturae 
contagiosae  esse  probare  conati  sunt. 

Mensibus  Junio  et  Julio  anni  179^»  Phila- 
delphiae portum  intravere  viginti  septem  na- 
ves, ex  portubus  diversis  insulae  St  Domingo, 
quae  copiis  Britannicis  instruCta  fuerat,  in 
quibus  tunc  temporis  febris  flava  magnam 
stragem  edebat,  venientes.  Ex  his  sex  aut 
septem  naves  cum  vectoribus  multis  die  v.  Ju- 
lii ad  munitiones  accessCre,  ibique  homines 

in  navibus  viginti  dies  mansere  ; postea,  ur- 
bem 

* Vol.  iv.  p.  855.  etseq. 

f Titulum  habet:  FaBs  and  Observationi  relative 
to  the  nature  ani  origin  of  tbe  Pestilentia l Fever, 
whicb  prevailed  in  the  city  of  Philadelphia  m 1793. 
1797  and  179^* 

bem  intrantes,  in  portu  fere  inter  vicos  Wal- 
nut  et  Spruce  didlos  habitavere.  Compertum 
est,  hic  primum,  sub  Julii  finem  et  Augusti 
initium,  morbum  apparuisse.  Sub  viij.  Julii, 
navis  armata  Bebor  ah , portum,  a St  Bomingo 
solvens  appulit.  Hanc  navem  conduxerat 
res  Britannorum  publica.  Quae  ubi  a Jere~ 
mia,  die  xxiv.  Junii,  solvisset,  in  itinere  sep- 
tem hominibus  febre  absumtis,  et  sex  aegrotis 
in  nosocomium  marinum  delatis,  Philadel- 
phiam accessit.  Sub  xvij.  Julii  diem,  in  na- 
vigio Deboram  adiisse  fertur  Alexander 
Philipps,  et  secum,  quum  rediret,  duos  a.ut 
tres  in  terram  duxisse,  unumque  ex  his  in  do- 
mo sua,  quae  in  vico  Water  posita  esset,  rece- 
pisse. Hic  quidem  ultimus  in  memorato  lo- 
co periit,  secumque  simul  haud  multo  post 
ipsum  Philipps  abstulit.  Die  xxviij.  Julii, 
navis,  reparatura  se,  Kemingtonum  adiit.  Pri- 
mum in  hoc  loco,  die  xxix.  Julii,  febris  Jose- 
_PHum  Streetonum,  qui  navem  Deborah  tunc 
in  urbe  jacentem  die  xxi.  Julii  conscenderat, 
adorta  est ; postea  Jacobum  Porter,  qui  in 
domo  illi  proxima  commorabatur,  die  i.  Au- 

gusti  ; tum  eodem  mense  alios  bene  multos, 
qui  aut  in  nave  operarii,  aut  vicini  fuissent ; 
in  his  Dodtorem  de  Benneville,  et  tres  alios 
deinceps  familiae  suae,  a v.  ad  xix.  mensis  Au- 
gulti.  Multa  alia  extant  exempla,  quae  com- 
probant, morbum  plures  ejusdem  familiae  ag- 
gressum esse.  Ex  septem  pueris  urbis  Ches~ 
ter,  qui  amici  videndi  causa  Deboram  con- 
scenderant, et  circiter  horam  ibi  versati  fue- 
rant, post  duos  aut  tres  dies,  sex  febre,  quam 
flavam  esse  persuasum  sibi  habebant,  tenta- 
bantur  • e quibus  quinque  intra  decem  die- 
rum spatium  mortui  sunt.  Atque  huic  qui- 
dem causae  Collegium  istud,  febris  flavae  cum 
urbe  Chester  communicationem  adscribit  ; 
simili  cum  urbibus  Wilmington  et  Marco  Hook» 
. In  eodem  libro  dicitur  navis  ( schooner ) 
Swift  Philadelphiae,  ex  urbe  St  Domingo  die 
xxviij.  Octobris  solvisse,  et  v.  Novembri  in- 
sulam Porto  Rico  appulsam,  in  primo  portus 
aditu,  longe  ab  aliis  navibus,  anchoram  jecisse. 
Haud  multo  ante  navigationem  a St  Domingo 
susceptam,  navis  ista  ex  antiqua  navi  Gallica 
praedatoria  {privateer)  multum  in  se  velorum 

ac  funium,  tum  bombardas  atque  armorum 
copiam,  receperat.  Nautas  quidem  inde  ab 
xi.  Martii  die,  quo  Philadelphiam  reliquerant, 
usque  ad  appulsum  ad  Porto  Rico,  bonam  va- 
letudinem experti  fuerant ; nisi  quod  duo 
morbis  venereis  laborarent ; dumque  Porto 
Rico  commorarentur,  et  portus  et  urbs  incolu- 
mi statu  guadebant : neque  tamen  multum 
commercii  nautis  erat  cum  incolis,  caeterisque 
navibus,  quas  in  portu  stabant.  Secundo  ta- 
men post  hunc  appulsum  die,  duo  e nautis 
febre  tentabantur  ; postea  praefedtus,  et  maxi- 
ma deinceps  pars  nautarum.  Brevi  periere 
duo  primi  proxime  memorati  nautae,  et  alius 
quidam,  qui  in  eadem  nave  Americani  repe- 
teret. Praefedtus,  qui  statim  in  terram  expo- 
nebatur, diligenterque  curabatur,  aegre  vale- 
tudinem recepit,  (p.  29,  30). 

Memorat  Anderson  * in  dissertatione  sua, 
se  in  insula  Montserrat , ubi  munere  chirurgi 

in 


* Titulum  habet : A few  Faffs  and  Observations  on 
the  Yelloiv  Fever  of  the  West  Indies , hy  James  An-  ' 
DERSON. 

in  sexagesima  Legione  peditatus  Britannici 
fungebatur,  anno  1793,  no&e  decurionem 
quendam  ( Corporat ) Benson  'visisse,  quem 
misere  cum  febre  quadam  confli&antem  inve- 
nerit. Constabat,  hunc  hominem  ante  duos 
dies  per  dimidium  horee  spatium  navis  cujus- 
dam  praedatoriae  nautam,  simili  febre  laboran- 
tem, interque  manus  benevoli  hujus  militis 
exspirantem,  adjuvasse : unde  idem  fatum 
Benson  ille  quarto  morbi  die  expertus  est. 
Sequente  die,  ex  decurionis  sociis,  qui  erga 
eum  decumbentem  maximam  curam  exhi- 
buissent, duo  eodem  more  affligebantur.  Ex 
hoc  tempore  quovis  die  duo  aut  tres  militum, 
qui  in  casis  militaribus  essent,  omnibus  febris 
symptomatibus  tentati  sunt,  adeo  quidem,  ut 
vix  unus  morbum  evitaret,  et  septima  fere 
pars  succumberet.  Magna  nautarum  pars 
navis  supradi&ae  onerariae,  in  commoratione 
apud  iqsulam,  periit. 

Ulterius  ex  hoc  audlore  intelligimus,  men- 
se Julio  anni  1796,  sexagesimas  Legionis  par- 
tem, duces,  et  alios  chronicis  morbis  labo- 
rantes, ab  insula  Tobago,  Tortolam  insulam 

parvis  navigiis  petiisse,  ubi  cum  audtore  nos- 
tro navem  Fanny  ( transport ),  Angliam  repe- 
tituri conscenderant ; tum  Tortolam,  die 
xxviij.  reliquisse,  et  una  cum  classe  sub  He- 
bes, liburnae  navis  (frigate),  quae  in  se  de- 
cem duces  et  prope  centum  homines,  diversi 
sexus  et  aetatis,  contineret,  praesidio  navigasse. 
Quousque  apud  Tortolam  commorarentur, 
febris  flava  in  multis  navibus  existebat,  quae 
a Grenada  venissent,  istaeque  duces  nonnullos, 
qui  in  littus  exierant,  amiserunt.  Subcen- 
turio  ( Lieutenant ) A.,  navis  Fanny  vedtof, 
plerumque  per  diem  terram  adire  consueve- 
rat, quumque  sub  sole  meridiano  ambulando 
plus  solito  defatigatus  esset,  et  post  prandium, 
quod  in  taberna  cum  aliis  ducibus  sumserat, 
in  nave  oneraria,  quae  in  portu  stabat,  no&u 
dormisset  ; die  sequenti,  audit  ducem  quen- 
dam,  quocum  die  superiore  prandisset,  mor- 
tuum esse.  Existebat  quidem,  isto  tempore, 
nullus  acutus  morbus  in  nave  oneraria  ; sed 
quum  biduum  post  supra  memorati  ducis 
mortem  navigassent,  adversam  valetudinem 
experiri  coepit  Subcenturio  A.,  quintoque 

die. 

die,  post  nigrum  vomitum  caeteraque  dirissi- 
mae hujus  febris  speciei  symptomata,  ani- 
mam exspiravit.  Ex  hac  periodo,  nullus,  per 
hebdomadis  spatium,  morbo  affedtus  erat. 
Haud  multo  post,  exoriente  malacia,  (quae 
circiter  quatuordecim  dies,  cum  calore  in- 
tenso, intra  latit.  grad.  270, — 30°,  duravit), 
homo  quidam,  qui  proximam  illi  navis  par- 
tem tenebat,  qua  aeris  fruendi  causa  A.  ha- 
bitaverat, ac  mortuus  erat,  eadem  febre  cor- 
ripiebatur ; nec  multo  post  huic  proximus,  et 
sequenti  die  duo  huic  proximi.  Hoc  modo 
distendit  sese  morbus,  donec  cum  tota  com- 
municaretur navi,  seque  septuagenis  homini- 
bus insinuaret.  Dicit  Anderson,  plures  ejus- 
dem classis  naves  sub  hoc  tempus  eadem  la- 
borasse febre ; multos  porro,  praesertim  in 
Hebe  ista,  periisse  *. 

Edinburgi  lucem  adspexit  febris  historia, 
quae  nautas  navis  onerariae  Indiae  Orientalis 
(East  Indiaman)  Bvsbridge , infestavit;  quae 
a febre  nostra  flava  minore  tantum  sympto- 
matum 


* Anders.  supra  citat. 

matum  violentia  differre  videtur.  Bryce, 
audior  illius,  chirurgus  istius  navis,  hanc  ex 
Anglia  die  xv.  Aprilis,  anni  1792,  solvisse  ; 
mquatorem  die  xxvi.  Maii  transisse,  et  post- 
quam mercurius  dies  aliquot  a grad.  So°  ad 
86m  therm.  Fahr.  motus  esset,  cum  imbri- 
bus frequentissimis  et  gravissimis,  primum 
hunc  morbum  apparuisse,  commemorat.  In- 
de ab  initio  tempestatem,  per  multas  hebdo- 
madas, cum  leni  admodum  vento,  torridissi- 
mam fuisse  ; ubi  autem  in  Promontorii  Bo- 
nas Spei  ( Cape  of  Good  Hope ) conspedlum  ve- 
nissent, tunc  aquilonem  violentum  per  decem 
dies  ex  littorali  plaga  exortum,  non  tantum, 
ut  nautae  in  terram  exponerentur,  impedi- 
visse, sed  navem  etiam  ad  gradum  42^  latitu- 
dinis australis  detulisse.  Atque  hoc  tem- 
pore ad  450  descendit  mercurius.  Sequuti 
sunt  quatuor  aut  quinque  dies  humidi  ac  ne- 
bulosi. Navem  deinceps  septentrionem  ver- 
sus cursum  tulisse  audior  memorat,  idque 
cum  ventis  acrioribus  et  temperatura  media, 
donec  Ceylon  insulam  attingeret,  ubi,  exorta 
malacia,  nsdem,  quibus  antea,  expositi  fuere 

caloribus.  Sub  his  regionis  et  temperaturas 
mutationibus,  per  duodecim  hebdomadas, .nul- 
la  morbi  immutatio  observabatur,  nisi  quod 
lenior  sub  frigidiore  tempestate  existeret  \ 
eodemque  modo  continuavit,  donec  fere  om- 
nes nautas  ac  vedtores,  qui  ferd  numerum  du- 
centesimum sexagesimum  quartum  explerent, 
afficeret.  Per  hoc  tempus  maxima  in  admit- 
tendo aere  purificandaque  nave  cura  adhibe- 
batur, adeo  quidem,  ut  ab  hac  navi  neque 
cum  caeteris,  quibuscum  ei  commercium  es- 
set, neque  cum  novis  vedtoribus,  qui  brevi 
post  in  illa  inde  a Madras  ad  Bengala  tende- 
rent, contagio  communicaretur. 

In  tertia  eximii  Blaniani  operis  editione, 
hancce  rem  memoratu  dignam  maximique 
momenti  habemus  ; nimirum,  die  xvi.  Maii 
anno  1795,  duas  armatas  Gallicas  naves  a 
Thetide  et  Hussare , liburnis,  in  Americae 
littore,  quo  ex  Gucidciloupci  venissent,  captas 
fuisse.  In  altera  harum  erat  febris  flava,  et 
ex  quatuordecim  hominibus,  qui  ex  Hussaie, 
curandae  ejus  causa,  ad  eam  missi  fuissent, 

ista  febre  periere  novem  *,  antequam  diem 

xxviij. 

Xxviij.  ejusdem  mensis  ad  Halii  fax  accede- 
rent, caeteri  quinque,  eodem  morbo  laboran- 
tes, in  nosocomio  deponebantur.  Pars  cap- 
tivorum navi  linssar  inferebatur ; et  quam- 
vis maxima  in  sanissimis  quibusque  eligen- 
dis cura  adhiberetur,  celerrime  tamen  sese 
morbus  per  istam  navem  extendit,  ut  prope 
tertia  pars  pli\s  minusve  afficeretur.  Quod 
quidem  fa&iim  verse  contagionis  existentiam 
magis,  quam  spissam  argumentorum  conges- 
tam copiam,  evincere  jure  addit  hic  au6tor 
(p.  606,  607). 

Sequentia  tradit  septimum  Diarii  medici  et 
physici  Londinensis  volumen,  de  febre  flava 
quae  mense  Augusto  anni  1800,  Gadibus 'ex- 
orta est : Eurum  nempe  vehementer  perflas- 
se, et,  quum  regionis  tradhim  praeteriisset  ae- 
stuantem, calorem  jam  excessivum  valde 
auxisse  ; unde  evenit  aera  (nequaquam  pro 
aegritudinis  causa  habendum)  aegritudini  ac^- 
eipiendae  aptissimum  fadum  fuisse.  De  aeris 
viribus,  pergit  au&or  historiae,  eotenus  infe- 
lix et  falsa  inter  plures  qui  Gadibus  erant  me- 
dicos convaluit  opinio,  ut  non  nisi  remediis 

maxime  nocivis  uterentur,  et  morbum  inde 
reciderent  lethaliorem. 

Die  viij.  Augusti,  Gadum  appulit  portum 
navis  quaedam  Americana,  in  qua  tres,  inter 
navigandum,  febri  flavae  succubuissent,  et 
reliqui  omnes,  praeter  unum  nautam,  post- 
quam vicos  littori  vicinos  et  tabernas  vinarias 
intrassent,  morbo  perierunt.  Post  haud  ita 
multum  tempus,  incolas  urbis  grassata  est 
febris,  neque  una  domus  pestem  evasit.  Un- 
dique terror.  Ex  incolis  multi  quos  latebat 
corporibus  jam  inhaerere  lethalem  virum,  In- 
sulam de  Leon  et  septem  alia  confugere  loca, 
et  cum  incolis  citissimam  infe&ionem  com- 
municaverunt. Novem  haecce  loca  tantum 
febre  tentabantur,  neque  ad  Estremaduram 
usque  pervenit.  A die  Augusti  xii°  ad  No- 
vembris ira,  morbo  funesto  perierunt  septua- 
ginta novem  millia  et  quingenti  homines* 
Restat  adjiciendum  urbes  gentium  vicinarum 
maritimas,  eodemque  sub  coelo  positas  hac 
peste  omnino  fuisse  immunes. 

Superiora  confirmavit  Dom.  Pat.  Yznardi, 
(Consulis  Americani  filius),  cui  plures  amici- 

tia,  plures  consanguinitate  sibi  vindos,  eri- 
puit febris.  In  Gades,  per  navem  quae  ex 
Havanna  appulisset  importatam  fuisse  affir- 
mat ; et  Havannae  procuratorem,  in  nave 
ista  vedorem,  jussu  magistratuum,  in  vincula 
conjedum  fuisse,  qui  febris  apud  navem  ex- 
istentiam  celasset ; nonnullos  porro  e medicis 
graviter  increpitos  et  reprehensos  fuisse,  qui 
de  natura  morbi  contagiosa  populares  in  er- 

r 

rorem  duxissent. 

Omnes  Americae  urbes  maritimas,  narrat 
Patterson,  in  eodem  loco,  anni  i8co  febre 
fuisse  immunes  praeter  Norfolk , Baltimore , et 
Providence,  quarum  prior  Philadelphia  versus 
meridiem  400  millia  passuum,  posterior  291 
millia  passuum  versus  Boream  Scythicum 
distat:  Anno  1801  omnes  evasisse  praeter 

Norfolk  et  New  Tork,  quarum  posterior  in 
parte  tantum  tentabatur. 

In  eodem  Diario  (N.  55.  p.  266.)  brevis  ex- 
tat  febris  flavae  historia,  quae  mensibus  Au- 
gusti, Septembris,  et  Odobris,  anni  1801, 
Norfolkii  saeviit.  Narrant  audores,  admodum 
fuisse  frigidum  illius  anni  ver,  neque  ante 

xxv.  Junii  quandam  a calore  profe&am  fuisse 
molestiam»  quum  frequentes  decidissent  im- 
bres, et  coelum  opertum  fuisset.  Therm. 
Fahr.  variatio  a 70°  ad  87°  fuisset,  quem 
calidissima  diei  parte  ante  mensis  Junii  sex 
ultimos  dies  nunquam  superaverat.  Exinde 
ad  Julium  inceptum  serenissima  et  calidissima 
tempestas  ; neque  ex  hac  aeris  conditione 
quiddam  accepit  damni  incolarum  bona  va- 
letudo, neque  exinde  morbi  qui  populariter 
grassabantur  nova  incrementa  dux£re.  Talis 
fere  tempestatis  conditio  ad  xxiij.  Augusti 
perstitit. 

Toto  Augusti  mense,  et  praesertim  post 
diem  vigesimum  tertium,  febrem  flavam  spo- 
radice  grassari  vulgata  erat  fama  ; quum  au- 
tem naves  et  nosocomium  marinum  tantum 
jnfestasset,  neque  sibi  Epidemici  nomen 
vindicavit,  neque  incolis  terrorem  injecit, 
Primo  Septembris,  tempestas  praeter  modum 
calida  fadta,  tranquilla  et  serena  est.  Per 
undecim  dies,  ne  quidem  levissima  nebula 
sese  radiis  solis  aestuantibus  obtendit.  Dehinc 
magis  atque  magis  violenter  aestuavit.  Mer- 


curius 

curius  thermometri,  in  via  aeri  bene  obnoxia 
suspensi,  pecl.  n supra  vicum,  et  ped.  12  ab 
ostio  versus  meridiem  posito  distantis,  in  urbis 
parte  bene  ventilata,  94™  saepe  referebat 
gradum,  et  raro  90°  inferiorem,  diei  parte 
calidissima,  a primo  inde  ad  undecimum  Sep- 
tembris. 

Septimo  fere  aut  nono  mensis  die,  adeo  fre- 
quentes fadti  sunt  febris  flavae  impetus,  ut 
merito  epidemica  habita  animum  publicum 
sibi  affixerit.  Sub  decimum  et  undecimum, 
maxime  auxit  aegrotantium  numerus.  Post 
meridiem  ultimi  hujusce  diei,  therm.  Fahr* 
ad  71111  descendit  gradum  ; et  qui  ab  initio 

mensis  perflasset  Libs  in  Caeciam  mutatus  est, 

✓ 

cum  coelo  obdu&o  et  imbribus  non  infrequen- 
tibus. Nulla  exinde  mora  aut  impedimentum 
malo.  Adeo,  contra,  magis  violenter  saeviit 
ab  n°  ad  i5m  mensis,  ut  vehementer  conva- 
luerit opinio,  morbum  tam  rapide  ingraves- 
centem subitis  tempestatis  mutationibus  quo- 
dam modo  deberi,  quas,  tamen,  ha&enus,  con- 
firmandae valetudini  favere  opinio  concepta 
fuisset. 

Febri  flavas  propagandae,  favebant  etiam 
aliae  causae,  praeter  eas  quae  ab  aere  et  situ 
Norfolkii  derivandae  videntur.  Lucri  majoris 
causa,  quod  sibi  comparant  in  Anglia  qu&in 
aliunde  merces  Americanae,  illic  aestate  appu- 
lissent quaecunque  navigia  itineri  idonea ; 
unde  evenit,  mensibus  Julii  et  Augusti,  in 
portu  fere  nullam  navem,  et  nautas  admodum 
paucos  esse.  Ante  inchoatam  tempestatem 
Septembris  calidam,  plurimae  tamen  in  dies 
singulos  rediissent  naves,  cum  ve&oribus  mul- 
tis. Ex  his  paucissimos  qui  in  urbe  mane- 
bant corripuit  morbus.  Sed  postquam  calorem 
mensis  vix  tolerabilem  experti  essent,  aegrota- 
vere  multi ; et,  quum,  rerum  inopes,  plerum- 
que male  habitarent,  male  curarentur,  com- 
plures morbo  succubuerunt.  Undecimo  men- 
sis die  Africo  in  Caeciam  verso,  innumeris 
fere  intus  itum  est  navibus,  adeo  ut,  sub  i5m 
navium  plenissimus  esset  portus,  potissimum 
ab  Europa  appulsarum.  Febris  deinceps  la- 
bes velocior  et  major  malignitas. 

Maxima,  visa  est,  sub  vigesimum  Septem- 
bris, febris  frequentia,  et  maxima  malignitas  * 

sed 

sed  violentia  parum  refra&a,  ad  usque  finem 
mensis  perstitit ; neque  impetus  frequentiam 
minuit,  neque  cursum  aut  severitatem  sympto- 
matum adeo  multum  deflexit  frigidior  tem- 
pestas quae  sub  27™  mensis  supervenit.  Ocffo- 
bris  mense  gradatim  resedit,  et  primo  Novem- 
bris die  fere  nullum  morbi  vestigium  super- 
stes erat. 

Historiam  tradidit  Dr  Gul.  Currie  * fe- 
bris flavas  quae  Philadelphiam  invasit,  aestate 
et  autumno  anni  1802.  Minus  late  quam 
in  superioribus  annis  dominasse  affirmat,  cer- 
tissimum, porro,  esse,  cum  Philadelphia  hoc 
anno  a nave  communicatam  fuisse  cui  titulus 
The  St  Domingo  Packet,  quae  mense  Junio,  post- 
quam valetudinarium  attigisset,  urbem  appu- 
lit, et  28°  mensis  anchoram  jecit  prope  por- 
tum septentrionalem.  In  hac  nave,  dum  a- 
pud  promontorium  Cape  Franpois  commora- 
retur, 


* Fa&s  and  Ohservations  relative  to  the  Origin , 
Progress  and  Nature  of  the  Feter  whicb  fretailed 
m certam  parts  of  the  City  and  DistriB  of  Philadel- 
phia in  the  Summer  and  Autumn  1802. 

retur,  duo  mortui  sunt  nautae  et  iterum  duo 
post  appulsum  flumen  Delawarc . In  initio 
paucos  tantum  adorta  est  febris,  quippe  qui  aut 
in  nave  aut  in  navis  vicinia  negotia  egissent  j 
.atque  adeo  omnes  qui  per  hebdomadas  duas 
primas  corripiebantur,  quoddam  cum  aegrotis 
habuisse  commercium  satis  exploratum  habe- 
mus. Lentus  erat  morbi  progressus,  nec  an- 
ginae malignae  absimilis,  aliorumque  morbo- 
rum quorum  naturam  contagiosam  ne  quis- 
piam in  dubio  ponat.  Ante  appulsam  navem, 
ne  minimum  morbi  extitisse  vestigium,  res  ob- 
servatu satis  est  digna. 

Primo  adhuc  impetu  cives  periculum  tno- 
nuit  Consilium  sanitati  tuendae  praefedum, 
unde  evenit  incolarum  partem  maximam  a 
vicinia  loci  ubi  sese  exeruisset  malum,  rus 
confugisse.  Infeliciter  cum  aliis  urbis  parti- 
bus labem  communicaverant  nonnulli  ex  iis 
qui  aegrotos  visissent,  ante  initum  a magistia- 
tibus  concilium  istud  salutiferum  ; unde  novae 
et  frequentiores  morbi  tentationes.  Ex  alte- 
ra parte  effecit  incolarum  fuga,  et  aeris  frigi- 
ditas crebro  tonitru  et  miris  pluviae  imbri- 
bus 

bus  orta,  ut,  inde  & iv.  Julii,  quo  primum  ap- 
paruerit, ad  usque  i.  Novembris,  quo,  post 
noftes  frigidas,  omnino  cessaverit  morbus, 
febre  tentarentur  haud  amplius  584,  quorum 
periere  298. 

Ex  supra  didtis  satis  apparet,  morbum  hoc- 
ce  anno,  pro  aegrotantium  numero,  non  minus 
fuisse  lethalem  ac  in  superioribus  annis,  prae- 
ter annum  1798  ; neque  tonitru  ingens,  neque 
tantos  imbres,  neque  exinde  per  reliquum 
annum  derivatam  aeris  frigiditatem,  neque 
liberum  aeris  accessum,  quidquam  profecisse 
ad  dirimendum  periculum. 

Ex  eodem  audtore  discimus,  a Philadelphia 
cum  urbibus  Wilmington  et  Lamberton  com- 
municatam fuisse  febrem  ; porro,  in  urbe 
Baltimore , sub  undecimum  mensis  Julii,  exor- 
tam esse,  brevi  post  appulsam  a Promontorio 
Franfois  navem  (cui  titulus  the  Warreri)  fe- 
bre hacce  inquinatam.  Ex  hujusce  navis 
militibus  classicariis  duo,  post  castellum  ap- 
pulsum, morbo  succubuere,  et  iterum  duo  fe- 
bre aegrotantes  in  nosocomio  deponebantur. 
Baltimorii,  ab  Augusti  vigesimo  primo  ad 

G Odtobris 

Odtobris  primum,  febre  flava  periere  ad  205 
homines.  Tempestas  (ut  et  Philadelphiae) 
ea  fuisset  quam  idem  tempus  anni,  sub  tropi- 
cis coelis,  fere  semper  secum  ducit.  Fre- 
quentes enim  pluviarum  incursus  et  violen- 
tum tonitru,  ad  usque  Septembris  finem  per- 
stitissent. Exin  tempestas  magis  tranquilla 
et  magis  sibi  constans  erat  *. 

Symptomata 


* De  morbo  praeteriti  anni  (1803)  nondum  ad  ma- 
nus accessit  adeo  exafta  vel  ampla  notitia,  ut  aliter 
quam  obiter  in  hoc  loco,  memorare  confentaneum 
ducam.  Lethalem  admodum  fuisse  ex  catalogo  mor- 
tuorum apud  New  York,  (quem  mecum  benevole 
communicavit  non  magis  scientia  quam  virtutibus 
insignis  HaygaRTh),  satis  in  aperto  est  videre.  A 
xxix.  Julii  ad  xxx.  O&obris  febre  correptos  fuisse 
1639  ; occubuisse  constat,  homines  610,  (e  quibus 
viri  375,  foeminae  erant  235)  ; et  in  urbe  et  vicinia 
jun&im  sumptis,  780.  Ab  omnibus  concessum  es- 
se videtur,  Philadelphiae  morbum  impertisse,  Novi 
Eboraci  incolas  qui  urbem  adierint,  etiamsi  multae 
leges  latae  fuissent  ad  intercludendam  mutuam  inter 
urbes  communicationem.  Similiter  apud  Wilming - 
ton , post  morbum  Philadelphiae  exortum,  interdicta 
est  communicatio  inter  has  urbes.  Haec  decreta  tot 

et 

Symptomata  febris  flavae,  a Lining  relata, 
tantam  cum  novi  nostri  morbi  symptomati- 
bus similitudinem  habent,  ut  plane  unum, 
eundemque  morbum  statuere  liceat.  Ex  hoc 
a udiore  discimus,  quinquies,  annorum  viginti 
quinque  spatio,  febrem  flavam  in  Cbarlestown, 
South  Cardina,  autumnis  nimirum  annorum 
1732,  1739,  1745,  et  1748,  epidemicam  fuisse. 
Hunc  morbum,  inquit  idem,  vere  contagio- 
sum fuisse,  non  solum  exinde  cognoscere  li- 
cet, quod  isto  omnes  fere  perierint,  qui  in 
aegris  sublevandis  occuparentur.  Omnino 
morbus  iste  omnes  advenas,  qui  illo  nondum 
laborassent,  tum  ruricolas,  urbem  ingressos, 
infestabat  : ruri  contra  degentes  semelque 
tentatos  praeteribat,  quamvis  hi  urbem  intra- 
rent, et  aegrotos  in  omnibus  morbi  stadiis  vi- 
serent, atque  ipsis  adeo  hominum  hoc  morbo 

mortuorum 


et  tantorum  virorum  externae  originis,  et  itaque 
contagiosae  morbi  naturae,  opinionem  prae  reliquis 
argumentis  sancire,  vix  opus  est  ut  ledtorem  mo- 
neam. Ad  hanc  rem  vide  nuncium  publicum  Ameri- 
canum qui  New  York  Evening  Pojl  audit,  (Sept.  15. 

1 803),- quem,  beneficiis  ili.  Haygarth,  ad  manus 
habeo. 


5* 


COMMENTATIO 


moi tuorum  funeribus  adessent.  Postremum 
moi bum  ab  iis,  qui  quovis  tempore  ex  India- 
rum  Occidentalium  insulis,  in  quibus  epide- 
mica esset,  adventarent,  derivatum  esse  idem 
tradit,  (p.  372,  373.) 

E supra  didis  constat,  alios  hujus  morbi 
tentationibus  alio  modo  affici.  Lining  iEthio- 
pes  semel  tantum  illo  infestari  posse  existi- 
mabat, quod  et  alii  opinati  sunt.  Contra- 
lium  tamen  omnis  experientia  comprobatum 
dedit  : cujus  quidem  rei  exempla,  superius 
jam  adposuimus. 

Chisholmius  sequentem  scalam  praedispo- 
sitionis,  in  insula  Grenada,  descripsit  : 

1*  Nauta,  praesertim  juvenes,  et  robustiores 
huic  prae  aliis  obnoxii  sunt. 

11.  Milites . 

in.  Europa  incola  albi,  praesertim  juvenes. 

- lv • albi,  praesertim  ex  plebe,  et  ad- 

versa valetudine  jam  debilitati. 

v.  Fcemina  alba. 

vi.  Colorati  ( people  of  colour,  h.  e.  Mauri 

diversorum  graduum),  a Mustees  sic 
didis  ad  Cabres. 


vii.  JEthiopes , 

vii.  sEthiopes,  praesertim  nautae  et  bajuli. 

viii.  JEthiopes fcemuuE,  presertim  domesticae. 

ix.  Infantes , praesertim  colorati. 

Inter  hos  omnes  febris  illos  praecipue  tenta- 
vit,  qui  regioni  minus  assueti  essent,  ac  in- 
temperantius vixissent.  Quum  ex  nautis  et 
militibus  unusquisque  fere  succumberet ; ex 
albis,  iisdem  sub  conditionibus,  duo  ex  tri- 
bus, ex  JEthiopibus  et  coloratis  unus  e quatuor 
febre  corripiebantur,  (p.  ioo, — 102.) 

Affirmat  Blane,  -Tlthiopes  a febre  nequa- 
quam immunes  esse.  Rushius  quoque  initio 
credidit,  illam  cum  -Dthiopibus  communicari 
non  posse,  ideoque  audior  fuit,  ut  hisce  Phila- 
delphia ad  aegrorum  ministeria  obeunda  ute- 
rentur. Sed,  quum  Societas  Africana  illos 
suppeditasset,  post  tempus  haud  ita  longum 
experientia  erroneam  hanc  opinionem  evertit, 
quum  benevoli  hi  servi  pariter  cum  albis  isto 
morbo  tentarentur,  ac  plures  morerentur  # 

Rei  notatu  dignae  meminit  Clerk,  paucos 
admodum  Europaeos  advenas,  aut  qui  ex  aliis 

insulis 


* Vol.  iii.  p.  95.-97. 

insulis  migrassent,  morbum  evitasse.  Idem 
affirmat,  non  tantum  coloratos  ex  aliis  India- 
rum  Occidentalium  insulis,  sed  ^Ethiopas 
quoque  ex  Africa  recens  importatos,  hac  fe- 
bre tentatos  fuisse  ; novisse  fe  viginti  juve- 
num jEthiopum  validorum  globum  (quem 
Angli  a lot  vocant),  qui  omnes  eodem  tem- 
pore correpti  fuerint,  et  quorum  tertia  pars 
occubuerit ; iEthiopas,  longum  tempus  in  in- 
fula commoratos,  morbum  evitasse : unum 

tantum  in  contrarium  se  iEthiopis  exemplum, 
qui  maxime  in  itinere  defatigatus,  multumque 
soli  expositus  fuisset,  comperisse  (p.  2,  3.).  In 
hoc  fere  omnes  consentiunt  au&ores,  albos 
insularum  Indiarum  Occidentalium  incolas, 
vel  indigenas  vel  aliunde  advedtos,  multo  mi- 
nus febri  flavae  obnoxios  fuisse  quam  Euro- 
paeos. Constat  etiam,  urbes  prope  mare  aut 
flumina  navigabilia,  aestubus  impulsa  positas, 
maxime  hoc  morbo  infestatas  esse  : et,  si  is 
nonnunquam  rus  aberrasset,  tunc  fere  lenio- 
rem fuisse,  et  vix  ultra  primum  s^Evitiam  suam 
extendisse. 


Atque, 

Atque,  in  generali  hac  de  febre  flava  histo- 
ria, quantum  potui  ac  mihi  licuit,  fadtorum 
audoritatem  exposui.  Quod  veritatem  enar- 
ratae rei  attinet,  hic,  ut  ubique,  ubi  ex  alio- 
rum relatione  aliquid  derivatur,  rerum  pro- 
babilitati et  narrantium  integritati  fides  Ra- 
benda est. 


DE  CAUSIS  MORBI. 

Adductis  in  conspedum,  quaecunque  de 
historia  morbi  generali  colligere  licuit,  jam, 
ut  ad  causas  explicandas  progrediar,  ipsa  res 
postulat. 

Quaestio  de  origine  morbi  nequaquam  nova 
haberi  debet ; quandoquidem  illam  jam  ante 
Lindii  .opus  *,  circiter  annum  1770  editum, 
medicos  exercuisse,  et  in  varias  sententias  tra- 
xisse, 


* Essay  on  the  most  effettual  Meajis  of  preservi?ig 
the  Health  of-Seamen , and  on  Fevyers  and  Infeftion. 

xisse,  constat.  Hic  audor  quidem,  febrem 
flavam,  in  Jamaica  universe  fere  haud  conta- 
giosam creditam  esse  dicit:  Lining  contra, 
naturam  ejus  in  America  contagiosam  prae- 
dicantem adducit,  additque,  ut  opinionem 
istam  confirmet,  “ Paucos  ante  annos  homi- 
nis apud  Barbadoes,  febre  flava  mortui,  vestes 
ac  lintea  amicis  Philadelphiam  missa  fuisse, 
ibique,  arca  tantum,  in  qua  asservarentur,  a- 
perta,  omnem  familiam  febre  affedam  fuisse  : 
vestes  etiam,  imprudenter  in  aere  suspensas, 
cum  toto  oppido  febris  flavae  contagionem 
communicasse.  Quin  ei  ipsi  eadem  damna 
multa  attulit,  qui  Lindio  narrationis  hujus 
audor  fuit,  ac  ducentos  illa  mortuos  fuisse 
prodidit*.” 

Age  vero  jam  paulo  accuratius  in  argu- 
menta inquiramus,  quae  utrimque  vel  ad  sta- 
biliendam naturae  febris  flavae  contagiosae  opi- 
nionem, vel  ad  convellendam  eam  existunt. 

Qui  contagiosae  febrem  naturae  esse  negant, 
contendunt, 

\ 

imum , 


* Pag.  292,  293.  ed.  anni  1774. 

unum , Morbum  omnino  huic,  quem  de- 
scripsimus, qualitate  et  ordine  symptomatum 
similem,  variis  temporibus,  diversis  terrarum 
orbis  partibus,  apparuisse ; neque  unquam 
contagionis  suspicionem  injecisse.  Hoc  asse- 
runt  Hillary,  Lind,  Rouppe,  Rush,  Blane, 
Clerk,  Jackson,  et  alii.  Hillary,  febrem 
thfvam  insulis  Indiarum  Occidentalium,  et 
Americae  Continentis  isti  parti  indigenam  esse 
judicat,  quae  in  tropicis  aut  prope  has  jaceat, 
et  probabiliter  omnibus  intra  zonam  torridam 
regionibus  (p.  144.). 

Rushius,  multos  Americae  Septentrionalis 
tractus,  anno  1793,  hoc  morbo  tentatos  fuisse 
memorat,  in  quibus  nulla  morbi  ex  Philadel- 
phia aut  aliunde  importati  suspicio  esset  *. 
Etiam  a Lindio  affirmatur,  veram  febrem 
flavam  mensibus  Septembri  et  Octobri  anno 
1764,  Gadibus  ( Cadiz ) apparuisse,  et  saepius 
uno  die  centum  homines  periisse.  Auctores 
hi  productionem  talium  epidemicorum,  varia- 
rum causarum  actioni  attribuunt,  in  -quibus 

H praesertim 


* Rush.  vol.  iii.  p.  151. 

praesertim  referenda  miasmata,  ex  rebus  hu- 
midis  vegetabilibus  sub  putrefattione  aut  qua- 
vis resolutione  nascentia.  Praecipuos  horum 
miasmatum  fontes,  censent  aquas,  in  navium 
penetralibus,  paludibus  et  fluminum  littoribus, 
aestubus  impulsorum,  contentas.  Aqua,  quae 
in  navium  penetralibus  est,  marina  est,  quam 
quidem  immensam  vivorum  animalculorum 
multitudinem  continere  compertum  est,  varios 
praeter  sales  et  mucilagines  plus  minusve  pu- 
tridas : tum,  stagnatione,  plerumque  foetorem 
emittit  molestissimum.  Qui  idem  molestior 
accidit,  si  stagnatio  in  ligneis  vasibus  existat, 
unde  illa  succos  vegetabiles,  qui  fermentandi 
vim  habent,  exhaurire,  eosque  deinceps  cum 
putrida  sua  fermentatione  affatim  imbuere 
solet.  Blane  multos  casus  refert  de  febribus 
nostras  similibus,  aqua  tali  navium  stagnante 
excitatis,  praesertim  si  aliis  substantiis  anima- 
libus inter  putrescendum  mixta  fuerit.  Opi- 
nionis hujus  argumentum  idem  arcessit  a navi 
Ville  de  Paris  di6la,  a Rodney,  Britanno,  a 
Francogallis  in  Indiis  Occidentalibus,  die  xij. 
Aprilis  1782,  capta,  in  qua  multae  cadaverum 

partes 

partes  nautseque,  in  praelio  ante  aliquot  dies 
gesto  occisi,  in  penetrali  computruerant 
Hoc  idem  nautis  navis  bellicae  Aimable , quae 
itidem  Francogallis  erepta  fuerat,  accidit  ; 
quum  Anglicae  contra  naves,  quae  purae  habe- 
rentur, a tali  morbo  immunes  essent. 

Rush,  Philadelphiae  febrem  anni  1793,  pu- 
tridae coffaeae,  ex  Domingo  importatae,  efflu- 
viis attribuit,  quae  in  portu  ad  istam  urbem 
explicita  erat ; et  affirmat  Philadelphiae  ci- 
ves, primum  ista  febre  tentatos,  aut  in  navi- 
bus fuisse,  quae  coffaeam  advexissent,  aut  certe 
effluviis  ejus  maxime  expositos  fuisse  j\  Fe- 
brem, 


* Blane,  Diseas.  of  Seamen,  p.  109-113. 

t Quod  hanc  rem  attinet,  et  reliquam  historiam  ori- 
ginis et  progressus  febris  flavae,  conferre  licet,  hun- 
cium  publicum  Americanum  quem  in  superioribus 
scripti  partibus  commemoravi  [New  York  Ewening 
Post,  No.  573,  5 74>  5 7 5 > 578>  etseq.).  De  hoc  fonte 
muita  mihi  sumere  licuisset,  quae  domesticae  originis 
opinionem  optime  refellunt  et  coarguunt,  at  infelices 
et  funestae  res  obstitere  ne  satis  tempore  acceperim,  ut 
in  meos  usus  argumenta  inde  du&a  collocarem.  Qua 
de  hac  opinione  Rushii  annotavit  Haygartf,  hic, 
ut  consentaneum  est,  lubenter  appono  : “ A phy- 
fician  (ait)  of  eminent  abilities,  in  an  evil  hour,  most 

unfortunately 

brem,  quse,  ut  supra  memoravi,  anno  1794, 
in  eadem  urbe  saeviit,  idem  cloacarum  et 

aquarum 


unfortunately  ascribed  the  generation  of  this  pesti- 
lence,  with  which  America  was  affli&ed  in  1793,  to 
putrid  cofFee,  without  any  proof,  or  the  slightest  pro- 
bability.”  Et  deinde  (p.  150)  addit,  “ Previous  to- 
the  accusation  of  the  coffee  as  the  cause  of  the  pes- 
tilence  in  1793»  no  medical  author,  as  far  as  I can- 
recollegi,  has  ever  ascribed  to  vegetables,  in  such  a 
situation,  a power  to  generate  an  infe&ious  fever, 
or  any  fever,  or  indeed  any  other  diserder  whatso- 
ever.  In  similar  circumstances,  thousands  of  people 
have  breathed  the  air  near  putrid  vegetables  in  an 
incomparably  higher  degree  by  both  sea  and  land, 
without  receiving  the  slightest  injury.”  Haec  IIay- 
garthii  decreta  ulterius  confirmant  quae  narrat  his- 
toriae modo  laudatae  au&or.  “ Rem,  (ait,)  esse,  longa 
et  universa  experientia  confirmatam,  in  coffaeae  plan- 
tariis, sub  messis  tempora,  ubi  ex  coffaea  in  omni 
fermentationis  stadio  fcetor  vix  tolerabilis  exoritur, 
incolas  ne  minimo  quidem  gradu  morbis  exinde 
affici.” 

Ex  hoc  auftore,  ut  et  ex  multis  aliis  colligimus, 
omnino  neglexisse  Rushium  occafionem  veri  eruendi, 
prejudicata  opinione  nimis  occupatum.  Alii,  enim, 
multi  testantur,  aegros  symptomatibus  febris  flavae 
manifesto  laborantes,  iterum  atque  iterum  e navibus 
ab  insulis  Indiarum  Occidentalium  appulsis,  in  littus 
deve&os  fuisse,  et  perplurimos  ibi  morbo  succu- 
buisse. 

/ ■ 

aquarum  stagnantium  efiluviis  attribuit,  quai 

in  urbis  vicinia  essent  *. 

Hujusmodi  argumentis  causam  expediunt 
nonnulli,  cur  febris  flava  nautas  tantum,  prae- 
sertim si  in  portubus  commorentur,  et  por- 
tuum, qui  plerumque  in  fluminum  ostiis  sunt, 
accolas  infestet,  ab  interioribus  autem  conti- 
nentis partibus,  aut  insulis  majoribus,  fere  ab- 
stineat. 

Inde  quoque  novum  pro  hac  morbi  origine 
argumentum  peti  posse  existimem,  quando- 
quidem omnes  uno  fere  ore  confiteantur,  fe- 
bres intermittentes  in  regionibus  nostris  fri- 
gidioribus ex  miasmatibus  palustribus,  tum 
remittentes  regionum  tropicarum  eadem  ex 
causa  originem  ducere.  Omnino  nullum  cri- 
terium  esse  videtur,  quo  morbum  nostrum  ab 
endemico  communi  bilioso  remittente  regio- 
num calidarum  dignoscere  liceat.  Hoc  ad- 
mittit Jackson  ; hoc  probare  conatur  Rush  f, 
et  quamvis  a quibusdam  negetur,  parum  ta- 


* Rush.  vol.  iv.  p.  63, 
f Vol.  iv.  p.  68. 

men  firma  illorum  argumenta  deprehendes, 
aut  omnino  a symptomatum  violentia  aut  ori- 
ginis differentia  derivata.  Constat  autem, 
morbi  naturam  ab  ejus  symptomatibus  esse 
dijudicandam,  neque  ad  causam  remotam  esse 
referendam  ; neque  inter  logicos  amplius  du- 
bitatur, majus  et  minus  non  variare  speciem. 

Ex  altera  tamen  parte  quaeri  potest,  unde 
eveniat,  ut  morbus,  qui  ex  causa  aerem  uni- 
versum afficiente  pendeat,  tam  raro  occurrat; 
et,  si  ex  vegetabilium  putridorum  effluviis 
oriatur,  cur  in  aridis  potissimum  ac  salubri- 
bus locis,  in  quibus  etiam  biliosa  febris  re- 
mittens communis  fere  ignota  sit,  reperiatur  ? 
De  re  priore  nihil  amplius  addendum  exis- 
timo ; posterius  mire  illustrat,  quod  supra  de 
Dominica  retuli,  ubi,  secundum  Clark  et 
Daniell,  magnam  morbus  in  urbe  Roseau 
stragem  edidit,  idemque  eodem  tempore  vici- 
niam sinus  Prine  e Rupert , insalubrem  habi- 
tam, intactam  transmisit. 

Idem  illustrant  quae  supra  retuli  de  febre 
flava  Americana  annorum  1800  et  1801,  de 
qua  ita  Paterson  : “ Abunde  probant  superius 

allata, 

allata,  et  quae  prioribus  annis  observata,  et  ab 
omnibus  concessa  fuere,  transmisisse  nempe 
febrem  loca  maxime  paludibus  obsita,  insa- 
luberrima habita  et  ab  urbibus  mari  propiori- 
bus remota,  etiam  in  regionibus  meridionali- 
bus, ubi  maxime  abundant  remotae  aut  effi- 
cientes febrium  biliosarum  et  remittentium 
causae  : abunde,  inquio,  testantur  ab  iisdem 
causis  neutiquam  derivari  posse,  febrem  fla- 
vam, neque  sinunt  epidemica  aut  pestilentiali 
aeris  conditione,  originem  suam  explicare.” 
Inter  omnes  fere  au&ores  constat,  paludum 
exhalationes,  quamvis  in  ipsarum  vicinia  haec 
febris  occurrat,  ad  eam  tamen  producendam 
neutiquam  necessarias  esse  *.  Ex  Andersono 
jam  memoravi,  febrem  istam  in  altissimo  ocea- 
no  erupisse ; quam  equidem  vix  putem  ex  aqua 
putrida  in  navis  penetrali  originem  duxisse, 
quum  parum  probabile  sit,  causam  hanc  me- 
dicum acutum,  cui  neque  propria  experientia 
deesset,  quemque  nec  aliorum  scriptorum  opi- 
niones laterent,  in  quibus  multi  hanc  ipsam 

causam 


* Blane,  p.  408.  et  in  Append.  p.  608. 

causam  attigerunt,  fugisse.  Febris  flava?, 
quam  in  nave  Busbridge,  quum  altum  tene- 
ret, extitisse  memoravi,  origo  pariter  notatu 
maxime  digna  est,  quum  sollicitissimam  isti 
purificandae  ac  ventis  aperiundae  curam  adhi- 
bitam fuisse  constet. 

Videamus  igitur,  an  hasce  difficultates  alia 
efficaci  causa,  quam  huic  morbo  generando 
prodidere  nonnulli,  calore  nempe,  tollere  li- 
ceat. Hillarium,  calorem  in  primis  fe- 
bris flavae  causis  habere,  supra  jam  exposui- 
mus. Bruce  quoque  ait,  quavis  anni  tempes- 
tate morbum  istum  gigni  \ symptomata  tamen 
graviora  observari,  ubi  calor  intensus  cum 
multa  humid itate  conjun&us  sit.  Blane  pro- 
duci eum  non  posse  contendit,  nisi  ea  anni 
tempestate,  eaque  regione,  qua  aeris  calor  ad 
tempus  fere  supra  8omum  grad.  Fahr.  intume- 
scat 

Observata  nonnulla,  ab  auctoribus  in  me- 
dium prolata,  persequi,  indeque  verum  eruere  „ 
liceat.  Febrem  flavam  in  nave  Fanny , quum 

in 


* Blank,  p.  607. 

in  altissimum  mare  evedla  esset,  per  tempesta- 
tem calidissimam,  et  maxime  tranquillam,  ap- 
paruisse, itidemque  in  navi  Busbridge  (East 
Indiaman ),  in  alto  mari,  thermometro  ab  8omo 
ad  86tum  gradum  variante,  incepisse  vidimus. 
Clark  audior  est,  in  insula  Dominica  per 
menses  Junium,  Julium,  Augustum  et  Sep- 
tembrem, anni  1793,  thermometrum  ifl  con- 
clavi magno  positum,  cujus  januae  et  fenestrae, 
quo  aeri  gelido  aditus  pateret,  apertae  essent, 
plerumque  ad  gradus  88°  aut  90°  adscendisse, 
aliquando  etiam,  idque  intra  horas  ii.-iv.  post- 
meridianas, ad  92 0 ; decima  autem  nodtis  ho- 
ra raro  infra  8o°  cecidisse,  et  diluculo,  frigi- 
dissima quippe  diei  parte,  nunquam  infra  790. 
In  urbis  vicis  ad  iio°  adscendit,  et,  si  in 
aprico  suspendebatur,  120°  attigit.  Superio- 
ribus annis  saepe  ad  90°  et  92 0 mercurius, 
mensibus  autumnalibus,  emerserat  ; neque 
tamen  diu  hac  altitudine  unquam  perstiterat, 
coelo  nubilo,  imbribus  violentis  et  tonitru, 
quod  semper  hac  anni  parte  occurrit,  aeris 
fervori  detrahentibus.  Contra,  a mensibus  Ja- 
nuarii et  xv.  Junii  1793,  quum  haec  febris 

I appareret, 

appareret,  admodum  tranquilla  anni  tempes- 
tas erat,  et  in  hac  et  vicinis  insulis  solito  mul- 
to calidior.  Pluvia  rarior  usque  ad  diem  xv. 
Oftobris,  tonitruque  mensibus  Maio,  Junio 
et  autumno  anni  1793,  nullum  erat,  id  quod 
per  viginti  anteriores  annos  non  acciderat 
(p.  49,-51.).  Secundum  Rouppe  febris  in  ea 
navi,  in  qua  ipse  erat,  incipiebat,  quum  ad 
Curassao  jaceret,  idque  die  xxvi.  Augusti 
1760,  quo  septem  corripiebantur.  Verba  ip- 
sius audtoris  e libro  de  Morbis  Navigantium 
(p.  303,  304.)  hic  adponam  : “ Navis  in  loco 
' Hei  Wangat  anchoris  infixa  stabat,  puppi  ori- 
entem, prora  occidentem  spectante,  adeo,  ut 
ventis,  plerumque  in  tergum  et  dextrum  ejus 
latus  flantibus,  optime  pateret  ; neque  quid- 
quam insuper,  quod  usus  ferret,  et  sanitati 
prodesse  judicaretur,  omittebatur.  Die  xxvi. 
Augusti  septem  ex  nautis  decubuere  ; segro- 
tantiumque  numerus  circa  ejusdem  mensis  fi- 
nem ad  sexdecim  increvit.  Mercurius  quum 
altissimus  esset,  tenebat  grad.  89,  semelque  90; 

quum  humillimus,  grad.  83.  Dies  pluviosi 

\ 

duo  erant.  Mense  Septembri  celeriter  admo- 
dum 

dum  aegrorum  numerus  augebatur,  idque  die 
xxvij.  hujus  mensis  ad  septuaginta  novem : 
dein  rursus  decrescebat,  ita,  ut  ultimo  ejus 
mensis  die  ad  quinquaginta  quatuor  diminue- 
retur. Mercurius,  sublimior  fadtus,  tangebat 
grad.  89  ; depressior  contra,  grad.  82.  Plu- 
viosi fuere  sex  dies.  Tandem  die  xxi.  Oc- 
tobris, quo  reditum  in  patriam  suscipiebamus, 
aegri  adhuc  triginta  unus,  et  ultimo  mensis  die 
tantum  viginti  in  navi  supererant.  Mercurius 
errabat  inter  grad.  8im  et  87™.  Hoc  mense, 
dies  septem  pluviosi  observati  sunt,  quam- 
quam pluviae  copiosae  haud  essent.  Ultimo 
autem  Novembris  intra  quatuor  stetit  aegro- 
tantium numerus,  mercurio  inter  grad.  74™  et 
84m  vagante.  Tres  quatuorve  tantum  dies 
pluviosi  erant,  sed  coelum  saepe  nubibus  ob- 
ductum erat.  Maximus  aegrorum  numerus 
mense  Decembri  sex  finiebatur,  mercurio  in- 
ter grad.  67™  et  8om  sursum  deorsum  ver- 
gente. Dies  pluviosi  tredecim,  multi  nubili.” 
— Hadtenus  Rouppe,  qui  tamen  parum  accu- 
rate egit,  quod,  an  hi  omnes  febre  tentati 
fuerint,  tum  quod  numerum  nautarum,  et 

quot 

quot  quovis  die  illa  correpti  fuerint,  apponere 
neglexerit. 

Quod  morbum  Jamaicae  recentem  attinet, 
ex  Lemprierio  cognoscimus,  pluvias  mense 
Maio  J 793  diuturniores  et  violentiores  solito 
fuisse,  hasque  calorem  intensum  per  Junium, 

i 

Julium,  Augustum  ad  autumni  initium  se- 
cutum esse.  Effluviis  palustribus  inde  ortis, 
idem  febrem  flavam  endemicam  adscribit, 
quamprimum  mense  Augusto  observavit, 
quaeque  ad  mensem  Januarium  duravit  ; 
haneque  febrem  communem  remittentem  se- 
cutam esse  tradit.  Calor  mensium  Aprilis 
et  Maii  sequentis  violentissimus  erat,  quan- 
quam  nullum  tonitru  existeret.  Mensibus 
Junio,  Julio  et  Augusto  anni  1794,  febris 
flava  iterum  exorta  est,  et  violentior  quam 
superioribus  annis  inter  advenas  Kingstonii 
et  Portus  Regii , (. Port  Royal ),  saeviit.  Ad- 
versam valetudinem  omnium  feie  navium, 
quae  in  portu  stabant,  nautae  experiri  coepere: 
eademque  febris  inter  omnium  fere  urbium 
maritimarum  et  ruris  vicini  incolas,  quid  ? 
quod  ubique,  praeterquam  in  editioribus  locis, 

apparuit. 

apparuit.  Post  pluvias  autumnales  morbus 
iste  lenior,  et  per  menses  frigidiores  rarior 
factus  est.  Febrem  inter  advenas  referebant 
menses  calidi  annorum  1795  Fa- 

tetur  hic  audior,  vere  anni  1794,  quo  pluri- 
mi febre  flava  laborarent,  pluvias  solito  haud 
densiores  cecidisse,  et  ex  ejusdem  silentio  id 
idem  in  annis  1795  et  1796  inferendum. 

Satius  erit  hic  iterum  apponere  quas  supra 
de  tempestate  Norfolkii  anno  1801  retuli. 
Ver  admodum  erat  tardum.  Frequentes  im- 
bres, et  coeli  facies  nubibus  obdudta,  calorem 
aeri  detraxerunt.  Thermometrum  non  ul- 
tra 87°  ascendit.  Julii  serenos  et  calidissi- 

* 

mos  dies  secuti  sunt,  imbres  et  coelum  nubi- 
lum, fere  ad  23™  Augusti.  Primis  undecim 
Septembris  diebus,  calidissima  tempestas  et 
admodum  tranquilla.  Coelum  nubibus  peni- 
tus expers,  et  mercurius  raro  infra  90°  ceci- 
dit. Interea  frequentissimi  febris  impetus 
usque  ad  xi.  mensis,  quo  Africo  in  Caeciam 
verso,  secuti  sunt  imbres  et  coelum  nubilum. 

Nulla 


* Lempr.  vol.  ii.  a p,  48 — 55. 

Nulla  exinde  mora  febri  ; e contrario,  incre- 
mentum ab  n°  ad  15™;  ubi  plurimis  ex  Eu- 
ropa appulsis  navibus,  cum  nautis  et  vectori- 
bus multis,  insaeviit  longe  lateque  febris  us- 
que ad  finem  mensis.  Neque  cursum  arri- 
puit frigidior  tempestas  quae  sub  27111  accessit. 

Moseley  homines,  qui  in  urbe  New  York 
Americae  Septentrionalis,  anno  1798,  occu- 
buerint, in  Libitinae  rationem,  infert  men- 
se Augusto,  cccxxix  ; mense  Septembri, 
mcxxxii  ; mense  Octobri,  dxxii  ; et  inde 
usque  ad  decimum  Novembris,  lxxxiii.  Ther- 
mometri  Fahrenheitiani  variatio  per  hoc 
tempus  haecce  erat  * : 

Mense  Augusto , solis  ortu,  65°  — 79® 

h.  ii.  pomerid.  76°  — 96° 

Septembri , solis  ortu,  40 0 — 73° 

h.  ii.  pomer.  52°  — 82° 

Octobri , sol.  ortu,  29*  — 64 

- h.  ii.  pomer.  38°  — 7 6* 

Novembri,  sol.  ortu,  30 0 — 38* 

h.  ii.  pomer.  35°  — 53® 

Rushius 


* Moseley  on  Sugar , p.  219,  220. 

Rushius  tabulam  hac  febre  Philadelphiae, 
anno  1793,  mortuorum  et  tempestatis  propo- 
suit, utriusque  rei  hoc  compendium  secutus  : 

Augusto  a.  1793,  mortes  per  diem  mediae,  io~' 
Therm.  6ta  ante  merid.  h.  68®  7' 


3tia  pomerid.  h 

• 

82°  5' 

Septembri , Mortes  per  diem, 

48 

Therm.  6ta,  a.  m.  h. 

- 

6i° 

3tia  pomer. 

- 

76°  5/ 

Oblobri , Mortes  per  diem. 

64^ 

t 

r 

Therm.  7ta  a.  m.  h.  - 

- 

4s- 

ada  pomer.  - 

mm 

63“ 

Mense  Augusto  unus  tantum  dies  omnino 
tranquillus  erat : praeter  hunc,  mane  quater, 
et  post  meridiem  semel  tantum,  tempestas 
tranquilla  erat.  Per  mensem  istum  quatuor 
dies  pluviosi : at  mense  Septembri  nulla  pror- 
sus decidebat  pluvia  ; septies  mane  tranquil- 
litas, quae  unum  tantum  diem  perseveravit. 
Trium  dierum  post  meridiem  in  tabula  ista 
nulla  habetur  nota.  Primis  undecim  diebus 

* 

mensis  Odtobris,  nulla  pluvia  erat,  eaque  duo- 
decimum plane  opplebat.  Semel  mane  tran- 
quillum erat : decimo  quinto  die  iterum  post 

meridiem, 

meridiem,  pluvia,  quae  iterum  cessabat  ad  ul- 
timum usque  mensis  diem  ; ter  mane  tran- 
quillum , neque  per  omne  hoc  tempus  ullum 
tonitru.  Mortes  primis  quindecim  mensis 
Odlobris  diebus,  mediae  cujusque  diei,  fere 
Ixxxvi : Therm.  h.  vii.  matut.  54°  ; h.  ii. 
pomer.  740  4'.  Ultimis  sexdecim  diebus, 
medius  mortuorum  per  diem  numerus,  xlivf  : 
Therm.  h.  vii.  matut.  42°  ; h.  ii.  pomer.  56® 
25/  *. 

Testatur  Lining,  e quatuor  annis  febris 
flavae,  quos  illam  tra&avit,  unum  tantum, 
nimirum  aestatem  et  autumnum  anni  1739, 
pluviosum  admodum  fuisse  ; caeteros  omnes 
nec  solito  calidiores,  nec  pluviosiores,  imo 
nonnunquam  minus  calidos  ac  pluviosos  fu- 
isse, quam  aliorum  annorum,  in  quibus  nemo 
febre  tentaretur,  aeftates  et  autumnos.  Anno 
1748,  versus  Augusti  finem,  febris  coeperat, 
et  ad  medium  usque  mensis  Odtobris  duia- 
bat.  Mensis  Augusti  initio  multo  calidior 

solito 


* Multo  utilior  hsec  Rushii  hilloria  fuisset,  si  fe 
bre  tentatorum,  potius  quam  ea  pereuntium,  nume- 
rum inire  potuisset. 

solito  tempestas,  ita,  ut  therm.  dies  aliquot  h. 
ii.  pomer.  in  umbra  ad  96°  adscenderet.  Ulti- 
ma istius  mensis  pars,  et  prima  Septembris 
hebdomas,  nihil  fere  a solito  recedebant.  Se- 
cunda illius  mensis  hebdomas  frigida  erat.  In 
ultima  ejus  parte  usque  ad  xviij.  diem  Octo- 
bris calor  medius,  h.  ii.  pomer.,  et  quidem 
in  Septembri,  erat  720,  et  in  OCtobri  65°. 
Calor  medius  noCturnus,  mense  Septembri, 
erat  68  * ; mense  OCtobri,  540  *. 

Ex  Chisholmii  opere  constat,  febrem  fla- 
vam anni  1793,  sub  Februarii  finem  exarsisse, 
et  sub  medium  Augustum  cessasse.  Thermo- 
metri  altitudo,  in  umbra,  erat : 


H. 

vii.  matut. 

H.  i.  pomer. 

H.  x.  pomer. 

Mense  'Januario , 

79° 

86° 

804,° 

Februario , 

791- 

00 

-£■ 

79i 

Martio , 

79t 

83T 

79 

- — Aprili , 

80 

80 

Maio , 

804 

CC 

•4" 

82 

Junio, 

79f 

82 

79x 

Julio, 

79 

824 

80-4. 

Augusto , 

80 

84I 

82 

81 

86 

81 

■ ■ ■—  OElobri, 

8oi 

85 

82 

Novembri, 

79 

83 

80 

■ Decembri , 

79 

84 

79-I- 

K 

Menses 

* Lining,  p.  372  et  seq. 

Menses  Januarius,  Februarius  et  Martius, 
primis  quidem  diebus  hicce,  pluviosi  erant : 
Raro  tamen  Februarius,  ut  idem  audior  asse- 
rit : Venti  eodem  mense  soliti.  Per  Aprilem 
pluvia  fere  nulla  ; venti  sedatiores  quum  mense 
Martio.  Maius  siccus  et  pulverulentus  usque 
ad  diem  decimum  sextum; 'inde  pluviosus, 
et  cum  fulgure  ac  tonitru.  Mensis  Junius,  si 
duos  aut  tres  dies  excipias,  pluviosus,  fulgure 
ac  tonitru  creber,  frequens  etiam  venti  flati- 
bus. Mensis  Julius  ad  usque  diem  decimum 
primum,  siccus  ; csetera  ejus  pars  pluviosa, 
admixtis  fulgure,  tonitru,  ventisque  saevissi- 
mis ; aerque  vaporibus  densus.  Augustus  mi- 
nus pluviosus,  et  aer  intoleranda  fere  aestus  vi 
et  vapore  torridus : Tonabat  in  maxima 

tranquillitate.  Mensis  Septembris  solito  plu- 
viosior, cum  multo  fulgure  ac  tonitru,  venti- 
que flatibus  : Die  quinto  ejus  mensis,  qui  sic- 
cus et  innubilus  erat,  major  ac  molestior  exor- 
tus est  calor,  quam  quem  antea  observasset 
audior  nofter,  mercurio  h.  xi.  ante  merid.  ad 
88°,  ct  h.  i.  pomer.  usque  ad  920  eniso. 

Ex 

Ex  his  apparet,  febrem  flavam,  etsi  saepe- 
numero  sub  magno  atque  insolito  calore  in- 
cepisset, non  semper  tamen,  aut  initio  aut  per 
ejus  decursum,  asseclam  istum  habuisse.  Sic 
Grenadae  eadem  prorupit,  thermometro  calo- 
rem solito  haud  majorem  indicante,  quin  mi- 
norem adeo,  quam  isto  tempore  saepius  obser- 
vatus fuerit.  Extendebat  sese  morbus  etiam 
minore  calore  vigente,  et  omnino  mense  Au*- 
gusto  cessavit,  quo  calor  vehementior,  quam 
tribus  superioribus  mensibus,  existebat,  qui 
etiam  usque  in  mensem  sequentem  nova  in- 
crementa coepit. 

Navis  Busbridge  (Ecist  Indiamcin ),  quamvis 
in  alto  mari,  ferventissima  tempestate,  febris 
incepisset  ; nautas  tamen  sub  variis  iisque 
magnis  tempestatis  et  regionis  mutationibus 
usque  affecit.  In  urbe  New  Tork  anno  1798, 
.mense  Augusto,  sese  extulit,  quando  calor 
medius  erat  79*,  et  thermometrum  semel  tan- 
tum 96°  adsiliebat. 

Mense  Septembri  in  triplum  au&us  est  af- 
fe&orum  numerus,  quum  calor  medius  ortu 
solis  tantum  56°  5'  esset,  et  h.  ii.  pomerid. 

tantum 


76  COMMENTATIO 

i 

tantum  67°,  maximus  autem  hujus  hone  82% 
qui  quidem  calor  in  latitudinibus  septentrio- 
nalibus in  continenti  atque  insulis  frequentis- 
simus  est. 

' 1 

Multo  violentior  quoque  febris  extitit  men- 
se O&obri,  quam  mense  Augusto,  quum  me- 
dia mercurii  altitudo,  juxta  Moseley,  mane 
tantum  46°  5';  h.  ii.  pomer.  tantum  570,  et 
maximus  hujus  horae  calor  76°  esset. 

Philadelphiae,  anno  1793,  incipiente  febre 
flava,  thermometri  medium  erat,  h.  vi.  matut. 
68°  7'  ; h.  iii.  pomer.  82°  5'. 

In  quintuplum  fere  morientium  numerus 
augebatur  mense  Septembri,  quo  calor  me- 
dius h.  vi.  matut.  ad  61 0 ; et  h.  iii.  pomer. 
ad  76°  5',  descenderat.  Primis  quindenis  men- 
sis O&obris  diebus,  pereuntium  per  diem  nu- 
merus decies  mensem  Augustum  exsuperabat, 
tametsi  calor  medius  ad  540  h.  vii.  matut., 
et  ad  70°  4'  h.  ii.  pomerid.,  descendisset,  et 
tantum  duo  dies  essent,  nimirum  primus  et 
decimus  quartus,  illius  mensis,  quibus  calor 
ultra  74°  assurgeret  ; prima  autem  grad. 
89°,  et  secunda  76%  mercurius  attingeret. 

Neque 

Neque  hoc  loco  praetereundum  est,  mensibus 
duobus  proximis,  antequam  febris  flava  Phi- 
ladelphiae apparuisset,  calorem  medium,  tam 
mane  quam  post  meridiem,  multo  graviorem 
fuisse  quam  mense  Septembri  et  Odtobris 
initio  ; Julii  porro  calorem  Augusti  superasse, 
thermometro  h.  vi.  matut.  grad.  710  5',  et 
h.  iii.  pomerid.  gr.  84°  5',  indicante,  et  duo- 
bus diebus  gr.  90°  excedente.  Quamvis  au- 
tem morbus  sub  gelu  cessaret  ; fatis  tamen 
exploratum  est,  eundem,  quum  calor  medius 

h.  vii.  matut.  420  designaret,  multos  dies  ad- 

•• 

huc  durasse. 

Superius  jam  Liningii  testimonium  ad- 
duxi, eandemque  opinionem  Hillarius  hisce 
fere  verbis  prodidit : “ Ex  variantis  tempesta- 
tis, annique  temporum  diversitatis,  observatio- 
nibus accuratissimis,  quas  equidem  multos 
per  annos  institui,  nullo  modo  liquere  arbi- 
tror, febrem  hancce  ab  his  conceptam  induc- 
tamque  fuisse,  aut  has  utique  magnam  in  il- 
lam vim  habuisse  ; quandoquidem  illam  qua- 
vis anni  tempore,  tamque  frigidissimis  quam 
calidissimis  animadverterim,”  (p.  146.). 


In 

Innumeris  quidem  argumentis  probare  li- 
ceret, ipsum  calorem,  quantumvis  vehemen- 
tem, febrem  flavam  producere  haud  posse. 
Neque  omnino  exemplum  in  medium  pro- 
ferri posse  arbitror,  quod  edoceat,  illam  inter 
-intimae  Africae  aut  Asiae  incolas,  aut  inter  ad- 
venas,  qui  terrarum  istarum  torridas  ac  de- 
sertas plagas  peragraverint,  generatam  fuisse. 
Unde  etiam  accidit,  ut  exercitus  Britannicus, 
ex  Philadelphia  in  New-Tork  dudtus,  ab  ea 
plane  immunis  esset,  quamvis  adeo  intensus 
calor  esset,  ut  miles  in  agmine,  eo  oppressus, 
concideret  ac  periret.  Unde  ut  Parisiis  nun- 
quam gignatur  morbus,  ubi,  ut  ipse,  aestate 
anni  1802,  observaverim,  non  semel  tantum 
42™  gr.  indicavit  therm,  Reaumuri, 

Eadem  de  pluvia  extat  opinionum  discre- 
pantia. Explicare  hanc  conatus  est  Lin- 
dius  ; et  post  eum  Rushius,  varium  in  locis 
diversis,  pluviae  effe&um,  in  miasmatibus  pa- 
lustribus producendis,  asserentes  *.  Eni na- 
vero. 


* Lind.  Diseas . of  Seameji , p.  46*  Rush.  yol.  iii* 
p.  151. 

vero,  si  paludum  miasmata  febris  flavae  gig- 
nendae vim  haberent,  qui  tandem  accidat,  ut 
illa  nunquam  in  paludum  vicinia,  si  a mari  et 
fluminibus,  aestubus  impulsis,  remotae  sint, 
deprehendatur  ? Neque  constat,  morbi  con- 
ditionem a vento  aut  tonitru  affici,  quamvis 
multi  audtores,  tonitru  gravius  et  turbines 
tropicos  magnam  avertendae  ejus  vim  habere 
censuerint. 

Analogiae  certae  absentia,  a Sydenhamio 
inter  morbos  quosdam  aerisque  qualitates, 
quae  in  sensus  cadunt,  observata,  effecit,  ut 
magnus  iste  medicus  multorum  epidemico- 
rum morborum  origines  ad  ignotas  quas- 
dam conditiones,  quas  aeris  constitutiones 
appellat,  referret.  Medici  quoque  recen- 
tiores,  difficultate  exputandae  febris  flavae 
originis  animadversa,  satis  amplum  opina- 
tionibus, dum  causas  ejus  rimarentur,  cam- 
pum' aperuere.  Sic  Rushius  causam  ex- 
citantem aeris  oxygen  superabundans  esse 
censet  * ; Clark,  contra,  et  Moseley  t,  vi- 

talitatis 


* Rush.  vol.  iv.  p.  75. 
t Moseley  on  Sugar , &,c.  p.  222, 

talitatis  defe&um  arguit.  Minus  explicite 
egere  Jackson  et  Maclean,  qui  tantum 
morbum  illius  principii  excessui  adtribuunt, 
quod  plantas  nutriat ; neque  tamen,  quale 
illud  sit,  exposuere.  Mitchill,  qui  New - 
York  degit,  morbum  a septici  acidi  genera- 
tione derivat,  quod  oxygenis  est  cum  azoto 
conjundlio  ; quum,  altera  parte,  recentia  Doc- 
toris  Beddoes  experimenta,  itemque  DaVii 
in  azoti  sic  appellatum  oxydum  adhibita,  ca- 
lorico gaseam  fa&am  hanc  substantiam,  ab  iis 
quas  descripsit  Mitchill,  proprietates  valde 
diversas  habere  monstrant.  Omnino  nihil 
de  aeris  mutatione  chemica,  quas  ad  excitan- 
dum hunc  morbum  faciat,  cognitum  est. 

• ido . Alterum  contra  naturam  febris  flavae 
contagiosam  argumentum  inde  a priori , ut 
aiunt,  quaeritur,  quod  contagio  calore  tollatur. 
Blane  priinus  de  caloris  viribus  in  dissipandis 
effluviis  contagiosis  copiosius  disseruit,  proba- 
vitque,  frigus  quoque  intensius  ad  propagan- 
dam typhi  contagionem  nonnunquam  inservire. 
Unde  verisimile  videtur,  Jacksonum  eo  delabi 
potuisse,  ut  febrem  contagiosam  hieme  plerum- 
que 

que  exacerbari  intendique  affirmaret  (p.  218.); 
neque  animadverteret,  frigus,  quatenus  hunc 
producat  effedum,  remote  tantum  agere,  id- 
que  affigendo  homines  conclavibus  calidis,  ae- 
ris accessum  impediendo  et  calorem  accumu- 
lando. Quod  si  ex  observatione  propria  in- 
dicasset,  facile  utique  ipsi  constitisset,  ty- 
phum, si  quis  aeri  post  intensum  frigus  expo- 
natur, semper  evanescere.  Cedere  etiam  vi- 
detur pestis  frigori,  quamvis  paucos  quosdam 
casus  tam  in  hoc  morbo  quam  in  typho  ex  ta- 
libus causis,  etiam  in  temporibus  horum  mor- 
borum propagationi  adversis,  oriri  posse  ne- 
gari nequeat.  Idem,  teste  Lind  *,  in  febre  fla- 
va in  Indiis  Occidentalibus  occurrit,  uti  quo- 
que in  scarlatina  aliisque  Europae  morbis. 
Quod  caloris  vim  in  typhi  contagionem  atti- 
net, dudum  jam  Lindi us  observavit,  maxi- 
mum calorem,  qualis  furni  est,  quique  vitae 
animali  perniciosus  est,  contagionem  hanc  ab 
omnibus,  qui  illi  exponantur,  arcere  ; inferio- 
rem autem  calorem,  in  quo  homini  respirandi 

L facultas 


* Diseas,  of  Europ.  p.  117. 

facultas  sit,  saepissime  non  tollere  *.  Affirma- 
tur tamen,  pestem,  calidioribus  aestatis  men- 
sibus, sponte  in  Levantino  tradlu  ( Levant ) 

cessare.  Unde  redte  cogas,  pestis  quidem 

. 

■vim  calore  propulsari  posse,  neque  tamen  i- 
dem  de  aliis  contagionibus  valere.  Constat 
enim,  variolas  in  regionibus  et  tempestatibus 
calidis  aeque  contagiosas,  multoque  magis 
mortiferas  esse.  Satis  quoque  compertum  est, 
typhum  symptomatibus  fere  propriis  in  cali- 
dis regionibus  existere  posse.  Ita,  inquit 
Blanius,  “ in  navibus  istis  quorum  nautae  a 
Gallicis  navibus  captis  remittebantur,  non 
tantum  remissorum,  sed  caeterorum  etiam 
nautarum,  aegritudo  augebatur.  Alia  quoque 
contagionis  suspicio  e chirurgorum  et  admini- 
strantium funeribus  deducenda,  qui,  dum  offi- 
cio suo  satisfacere  studerent,  spiritus  effluviis 
aegrorumque  contadlui  obnoxii  erant.  Dum 
Jamaicae  commoraremur,  priorum  mortui 
sunt  tres,  posteriorum  quatuor,  quae  quidem 
pro  du&orum  militum  caeterorumque  homi- 
num 


* Lind.  Diseas.  of  Seamen , p.  320. 

num  numero  major  proportio  erat,”  (p.  106, 
107.)  Idem  confirmat  Jackson  ; qui  idem 
febrem  maxime  contagiosam  et  virulentam 
inter  copias  Britannicas,  quae  a Corkio  in 
Hibernia  naves,  mense  Novembri  1796,  ad- 
scendissent,  viguisse  ; eandemque,  quamvis  le- 
niorem, usque  dum  ad  Barbadoes  appellerent, 
etiam  ad  initium  Maii,  quum  reliquus  exer- 
citus St  Domingo  attingeret,  viguisse  narrat, 

(P-  59*) 

3 tio.  Hinc  etiam  contra  contagiosam  febris 
flavae  naturam  argumentum,  deducitur,  quod 
ista  semper  certis  anni  temporibus  appareat ; 
quod  tamen  secus  esse,  jam  commemoravi. 
Cessavit  enim  Grenadae  sub  medium  Au- 
gustum, quo  plerumque  ingravescere  solet : 
quanquam  altera  ex  parte  contendere  licet, 
cessationem  istam  ex  hominum,  in  quos  febris 
ageret,  defedtu  ortam  fuisse.  Unde  autem  ex- 
plices, quaerat  quispiam,  quod  circiter  xxii. 
diem  Februarii  febris  inceperit  ? Si  huic  re- 
spondeatur, hanc  rem  ex  simili  aeris  statu  di- 

1 

versis  illis  periodis  pendere,  illorum  est,  qui 
hoc  affirmant,  similitudinem  hanc  investigare, 

et, 

et,  si  nullam  talem  invenire  queant,  exinde 
contra  suspedtam  morbi  originem  argumen- 
tum deducere. 

Age  vero,  concedamus  febrem  flavam  exis- 
tere,  et  «saevire,  certis  tantum  quibusdam  tem- 
poribus. Nonne  hoc  idem  in  aliis  morbis  fe- 
brilibus, naturae  contagiosae,  in  frigidioribus 
regionibus  occurrit  ? Ita,  e.  g.  in  Britannia 
sub  Christi  natalia  apparent  morbilli,  qui 
plerumque  aestate  appropinquante  cessant, 
quibus  succedit  tussis  convulsiva  infantum, 
quae  redeunte  hieme  iterum  evanescit  aut  re- 
mittit. Ita  pestis  quoque  periodos  suas  con- 
stitutas habet,  et  typhus  a mense  Junio  ad  us- 
que Septembrem  aut  Octobrem  ingravescere 
solet,  posteaque  a violentia  frigoris  tollitur. 
Sane  in  his  neutiquam  homines,  in  quos  agat 
morbus,  deficere  possunt : nam  de  morbillis 
et  tussi  convulsiva  affirmare  possumus,  mag- 
nam, quae  istis  haud  afficiatur,  multitudinem 
superesse  ; quacum  certe  communicaretur 
morbus,  si  intra  certum  spatium,  tempore  pro- 
prio, poneretur;  et  frigoris  in  typhum  vis  adeo 

frequens 

frequens  et  immediata  est,  ut,  hoc  causam 
non  esse,  suspicio  oriri  nequeat. 

4 td.  Porro  negatur,  febrem  flavam  conta- 
giosam esse,  quod  satis  compertum  sit,  illam 
eosdem  homines  scepius  afficere,  quod  secus  sit 
in  variolis,  morbillis,  et  aliis  morbis  contagio- 
sis. Atqui,  constitutionalem  luis  venereae  af- 
fed:ionem  plus  quam  semel  recipi  posse,  nemo 
facile  neget ; quod  et  ipsum  de  febrilibus 
istis  morbis,  scarlatina  et  typho,  verum  est. 

5 td.  Ulterius  contendunt,  febrem  flavam 
idcirco  non  contagiosam  esse,  quod  certos  tan- 
tum homines  infestet.  Ita  supra  commemora- 
vi illam  plerumque  iEthiopes  et  albos  calida- 
rum regionum  indigenas  praeterire  ’ Europaeos 
contra,  praesertim  robustos  juvenes,  corripere. 
Affirmant  etiam  nonnulli,  illos  quoque,  qui 
cum  aegris  nullam  communicationem  habue- 
rint, eadem  affici,  dum  medici  aegrorumque 
administri  a contagione  immunes  sint.  “ Si 
(inquit  Moseley)  contagiosus  esset  morbus, 
virus  suum  cum  aliis  communicaret,  qua- 
cunque aeger  tetigisset  ; neque  quisquam,  qui 
intra  fines,  ad  quos  vires  suas  extendere  pos- 
set, 


86 


COMMENTATIO 


set,  accederet,  contagionem  evitaret.”  Opi- 
nionis hujus  firmandae  causa,  exempla  a vario- 
lis,  morbillis  et  lue  venerea  petit,  addicque, 
“ si  morbus  contagiosus  esset,  inoculatione,  in 
omnes  transferri  posse,  quod  quidem  in  febre 
flava  et  febribus  sic  didtis  pestilentialibus  fieri 
nequeat 

Refellendae  huic  Opinioni  nonnulli  asserunt, 
alios  quoque  morbos  contagiosos  dari,  quae  eo- 
dem modo  corpora  sibi  idonea  seligant ; ita 

“ ' • ...  « 

state  provedtiores  raro  scarlatina,  cynanche 
tracheali,  aut  cynanche  maligna  affici,  rard 
etiam  aetate  provedtiores  et  infantes  typho. 
Lindius,  cujus  experientia  in  talibus  amplis- 
sima erat,  maxime  eos  errare  dicit,  qui  conta- 
gionem in  carceribus  existere  posse  negent, 
nisi  ipsi  vindti  universe  morbo  teneantur; 
imo  contagionem  generalem  judicat,  quando 
vindtorum  pars  quarta  afficiatur  ; eamque  in 
rem  plura  exempla  in  medium  profert  f.  In 
diversis  Londini  pestibus  plus  quam  duos  e 

tribus, 


* Moseley  on  Sugar,  & c.  p.  220.  et  seq. 
f LlND,  Health  of  Seamen , p.  310.  et  seq. 

tribus,  et  Massilia,  anno  1720,  quartam  inco- 
larum partem  intadam  fuisse  constat.  No- 
tissimum est,  homines  quosdam  luem  Vene- 
ream et  syphilidem  non  contrahere,  et,  quod 
utique  mirandum  videtur,  localem  gonorrhoea? 
affedionem,  quamvis  contagioni  isti  vel  maxi- 
me expositi  fuissent.  ^Eque  compertum  est, 
multis  vaiiolarum  contagionem,  tam  exhala- 
tione quam  inoculatione  adspersam,  non  ad- 
haesisse , hos  ipsos  tamen  eundem  morbum 
communi  forma  contraxisse. 

Ex  Lindio *  * liquet,  typhum  in  carceribus 
saepe  sponte  leniorem  fieri,  neque  ullis  causis 
apparentibus  prorsus  cessare.  Hic  idem  nar- 
rat, quod  sane  notatu  dignissimum  est,  vario- 
las  in  alto  mari  inter  homines  odingentos  oc- 
togintos,  in  nave  Britannorum  bellica,  The  , 
Royal  George , erupisse,  et  sponte  cessasse,  id- 
que  multos  menses  ante,  quam  navis  portum 
quempiam  intrasset,  centum  fere  hominibus 
contagione  non  affedis  f. 

Ex 


* 0/ Seamen , p.  319. 

f Ibid.  p.  299. 

Ex  argumento  inde  du&o,  quod  pestis  aut 
febris  flava  inoculatione  propagari  nequeat, 
nihil  omnino  concludi  posse  arbitror.  Etenim, 
quis  tandem  luem  veneream  ex  sanguine, 
ossium  cariosorum  ichore,  cuti  inoculando,  aut 
gutture  ulcerato,  cujusdam  hoc  morbo  labo- 
rantis, multiplicet  ac  disseminet  ? Si  in  peste, 
typho,  aut  febre  flava,  materies  perspirabilis 
morbum  impertiatur,  difficillimum  fore  puto, 
substantiam  hanc  prehendere,  et  forma,  quae 
in  sensus  cadat,  administrare  ; quanquam  uti- 
que vestibus  cumulate  excipiatur,  sicque  vere 
morbum  contagione  propaget.  Atque  hujus 
communicationis  tot  exempla  existunt,  ut  vel 
morosissimi  quique  adversarii  inde  sese  con- 
vinci patiantur. 

Facilitas  autem  et  tenacitas,  quacum  efflu- 
via quaedam  porosis  substantiis  adhaerent,  ex 
sequentibus,  quae  intelligentissimus  medicus 
ttlecum  communicavit,  optime  probari  posse 
puto.  Is,  quum  in  faeminae  cujusdam,  febre 
puerperali  mortua,  cadavere  secando  occupa- 
retur, in  qua  quidem  febre  peritonaeum,  post 
inflammationem  gravem,  ad  gangraenosum  sta- 


tum 

tum  accedere,  et  varie  mutata  fluida  in  abdo- 
minis cavitatem  infundi  constat ; ex  hac  ipsa 
cavitate,  aperto  cadavere,  intolerandus  fere 
foetor  exoriebatur,  et  quamvis  idcirco  quam 
citissime,  saltem  semihoras  minore  spatio  hu- 

r 

jus  partis  sedlio  absolveretur  ; adeo  tamen 
tetro  isto  odore  pileus  ejus  inficiebatur,  ut 
etsi  semper  in  adre  gestaretur,  eum  totos  de- 
cem dies  servaret.  Hoc  eodem  modo  aut  per 
aerem,  vehiculum  illud  diffusivum,  contagio- 
nem in  homines  singulos  et  universos,  qui  ip- 
si cum  aegris  haud  una  fuerunt,  transferri  con- 
stat. Neque  dubitari  posset,  Societates,  quas 
Mas  silice  erant,  religiosas,  quas  quidem  Mose- 
ley,  pestem  ab  aere  originem  traxisse,  proba- 
turus adducit,  contagioni  ita  obnoxios  fa&os 
fuisse  ; nisi  forte  probabilius  esset,  quosdam 
istarum  Societatum  fratres,  quas  religio  ipsis 
imponeret  muneribus  satisfacientes,  aegros, 
morbo  primum  incertae  indolis,  postea  pro 
peste  agnito,  decumbentes,  visisse.  Priscis 
quidem  temporibus,  quibus  ignorantiam  vul- 
gi ad  privatam  utilitatem  suam  traherent, 
syphilidem  etiam  irae  divinae,  stellarum  potes- 

M tatibus 

tatibus  aut  malignas  aeris  constitutioni,  majo- 
res nostri  attribuere  solebant  *.  Quod  quidem 
somnium  evanuit,  neque  facile  quisquam  cul- 
tiore aetate  nostra  contenderit,  variolas  aere 
propagari,  quamvis  saepissime  morbus  iste  a 
contagione  derivari  nequeat.  Neque  quis- 
quam morbillos  contagione  promoveri  dubita- 
bit, quamvis  per  multos  anni  menses  plane 
cessent,  post  autem  gradatim  iterum  appare- 
ant, cujus  tamen  reditus  causas  ac  fontes 
frustra  aperire  coneris. 

Qualitas,  effluvia  contagiosa  continendi 
substantiis  quibusdam,  fomitum  nomen  de- 
dit ; et  constat  fere  universe,  talibus  fomiti- 
bus contagiosos  morbos  multo  facilius  propa- 
gari, quam  ipsis  vivis  aegrorum  corporibus* 
Contendunt  quoque,  infedtionis  periculum  ex 
quodam,  typho  vere  laborante,  multo  levius 
esse,  si  mundior  habeatur,  quam  ex  vestibus 
contaminatis  et  a sanissimo  gestis  f.  Hoc, 

modo 


* Vid.  v.  c.  Nicol.  Leonicen.  de  Morbo  Gal- 
lico. 


f Lind.  Diseas,  of  Seamen,  p.  313. 


DE  SYNOCHO  TROPICA. 


9 1 


modo  parum,  quidem,  logico,  negat  Mose- 
ley,  de  sic  didtis  Black  Assizes  Oxonii,  anno 
1577,  existentibus  loquens,  quibus  judices, 
jurati,  et  administri,  contagione  a vindlis 
in  forum  translatis  accepta,  perirent.  Quae- 
rit enim,  unde  hoc  evenire  potuerit,  quum 
vin&i  ipsi  morbo  non  laborassent  * ? Ex  hoc 
argumento  et  sequentibus  satis  constat,  cen- 
suisse  istum,  vestes  effluvia  noxia  retinendi 
emittendique  vim  nullam  habere,  istaque 
effluvia  in  vin&orum  illorum  vestibus  latere 
haud  potuisse,  adeo  quidem,  ut  cum  aliis 
communicarentur,  quod  ipsi  a morbo  immu- 
nes  fuerint.  Enimvero,  si  typhum  ex  com- 
municatione cum  aere,  effluviis  contaminatis 
e vivis  corporibus  impuro  fadlo,  probare  ne- 
cessarium foret;  facile  hoc  demonstrare  li- 
ceret ex  iis,  quas  in  antiquo  carcere  Old 
Newgate  Londini,  anno  1752,  contigere.  Ad 
purificandum  istum  carcerem  quum  tubi  ven- 
tilatorii,  qui  supra  in  communem  fistulam, 
a molendino,  quod  ka  ventis  truditur,  moven- 
dam 


* Mosel£Y  on  Sugar , p.  219. 

dam  exibant,  in  quamque  cellam  inferren- 
tur ; ex  undecim  hominibus  qui  erigendis 
hisce  ventilatoribus  operam  navabant,  septem 
febri,  evidenter  naturae  typhosae,  corripie- 
bantur. Unus  horum,  ex  quo  male  se  habere 
coepisset,  opus  reliquerat,  post  aliquot  ta- 
men dies,  omnino  refedtus,  Newgate  redierat. 
Plaud  multo  post  quum  forte  antiqui  venti- 
latoris fistulam  aperuisset,  tam  ingratus  ex- 
inde odor  processit,  ut  homo,  nausea  et  sto- 
machi aegritudine  correptus,  domum  repe- 
tere coadtus  esset,  ubi  sub  nodtem  proximam 
febre  tentabatur.  Cooperarii  puerum  quen- 
dam  quindecim  fere  annos  natum  perpulere, 
ut  magnam  ventilatoris  fistulam,  capillamen- 
ti, quod  forte  in  eam  decidisset,  repetendi 
causa  descenderet ; qui  quidem,  quum  interea 
machina  moveretur,  a foetore  pene  suffocatus 
est,  antequam  exhauriretur.  Domum  relatus 
capitis  gravem  dolorem  querebatur,  praeterea 
stomachi  magnam  aegritudinem  cum  propen- 
sione ad  vomitum,  hisque  succedebant  omnia 
typhi  symptomata.  Observatu  dignum  erat, 
quod  hic  idem  ante,  quam  morbo  tentaretur, 

ubi 

ubi  bis  magnam  ventilatoris  fistulam  inscen- 
derat, motu  tamen  destitutam,  neque  quid- 
quam inde  fcetoris  aut  damni  perciperet ; 
quum  autem  inter  machinas  motum  descen- 
deret, brevi  suffocationis  periculum  clamore 
testatum  faceret.  Duo  etiam  homines,  quum 
exinde  haurirent,  tam  tetro  odore,  ex  fistula 
prodeunte,  adflati  sunt,  ut  cum  violento  vo- 
mitu sanguinem  exspuerent.  Omnes  septem 
quos  memoravi,  in  locis  disjundtis  habita- 
bant, in  quibus  nullos  antea  febre  simili  ad- 
fedtos  fuisse  manifestum  erat.  Omnes  hi  sub 
•idem  tempus  decumbebant,  et  charadteristi- 
cis  typhi  symptomatibus  laborabant.  In  his 
autem  non  subsistebat  morbus,  sed  ab  uno 
eorum  ad  filiam  suam  o£to  annos  natam,  quae 
cum  parentibus  dormire  consuesset,  perge- 
bat ; ab  hac  ad  matrem,  quae  aegrotanti 
filiae  adfuisset,  et  cum  illa  semper  dormiisset ; 
a matre  ad  sororem  ejus,  quae  priori  aegrae 
adstitisset ; tum  ad  filios,  duos  pueros  et 
aviam,  quae  quamvis  in  eadem  domo  non 
habitaret,  'aegros  tamen  saepius  invisisset.  Ex 

aegris 

segris  istis  primitus  morbo  correptus  unus, 
morbum  cum  uxore  communicavit*. 

In  hoc  casu  nihil  refert,  utrum  effluvia  ista 
in  corporibus,  febre  laborantium  gignantur, 
et  statu  venenoso  emittantur,  an  sint  exhala- 
tiones mere  animales,  post  emissionem  demum 
noxiae  fadae.  Satis  probant  haec  in  medium 
adduda,  effluviis  concentratis  vim  typhi  ge- 
nerandi inesse.  Quaeritur  itaque,  an  effluvia 
haec  in  substantiis  porosis,  quae  nempe  diu  il- 
lis imbutae  fuerunt,  ita  retineantur,  ut  exha- 
latione siqailem  in  novo  quopiam  homine  mor- 
bum excitent.  Pilei  diu  effluviis  putridis  sa* 
tiati  exemplum  jam  supra  adduxi,  et  plura  a 
scriptoribus  allata  suppetunt,  quae  hujus  opi- 
nionis veritatem  confirmant.  Memorabile 
ejusmodi  habet  Pringle,  quod,  nescio  qua  de 
causa,  Moseley  omisit.  Anno  1750,  die  xi. 
Maii  coepere  judicia  ( trials ),  et  multos  dies 
in  Londinensi  foro,  Old  Bayley  dido,  dura- 
vere, numerusque  eorum,  de  quibus  judicium 
ferretur,  major  erat,  et  forum  solito  frequen- 
tius. 


* Philosophical  'Transaff.  of  Lond . vol.  xlviii. 

tius.  Per  hoc  tempus  multi  e vin&is  in  an- 
gustum quendam  constipabantur  locum.  In- 
de fa&um  est,  ut  proximis  quatuordecim  die- 
bus post  pera&a  ista  judicia,  quatuor  e sex  ju- 
dicibus, cum  multis  jurisconsultis,  juratis  et 
aliis,  omnino  quadraginta,  febre  e typhi  ge- 
nere afficerentur,  omnesque  praeter  duos  aut 
tres  morerentur,  E fori  parte,  quae  consessui 
judicum  adversa  erat,  fenestra  quaedam  aper- 
ta erat,  notatuque  maxime  dignum  erat,  quod 
ex  iis,  qui  a dextra  primi  judicis  manu  essent, 
non  amplius  quam  duo  vel  tres  morbum  con- 
traherent, quum  ipse  judex  et  reliqui  omnes, 
qui  ab  ejus  sinistra  essent,  cum  plurimis 
aliis,  qui  eodem  loco  versarentur,  febre  cor- 
riperentur. Quam  quidem  effe&us  in  diver- 
sis lateribus  diversitatem,  ex  diversa  istarum 
aeris  partium  contaminatione,  pependisse  quis 
non  intelligat  ? quo  etiam  probabiliter  refe- 
renda est  aperta  fenestra*.  Ex  hac  historia 
multo  verisimilius  videtur,  effluvia  noxia  in 
forum  a vindtis,  diu  in  angustum  locum  com- 
pressis, 


* ^RINGLE,  Dis,  of  4rmy}  ed,  iv.  p.  589.  et  seq. 

pressis,  translata  fuisse,  quam  exhalationes, 
ex  sanis  hominibus  ortas,  brevi  hoc  tempore 
adeo,  ut  typhum  producerent,  contaminatas 
fuisse.  IQuanquam  omnino  haud  constet, 
unum  ex  vindtis  istis  morbo  aflectum.  fuisse. 
A nullo  quidem  medico,  qui  experientia  et 
observandi  solertia  pollet,  negari  potest,  pe- 
culiarem quendam  corporis  habitum  majo- 
rem minoremve  ad  morbos  contrahendos  pio- 
pensionem  alere  atque  excitare.  Concedit 
hoc  Moseley  * in  morbis  ab  aere  productis, 
neque  a priore  statuendum,  cur  non  teque  lo- 
cum habeat  in  istis,  qui  ex  contagione  oriun- 
tur. Atque  hoc  ita  se  habere,  ex  superiori- 
bus  satis  intelligi  arbitror.  Ibi  enim  exempla 
in  hominibus  obvia  exposui,  qui  variolas  nor 
reciperent,  quamvis  earum  materies  conta 

giosa,  brachiis  inoculatione  infricata,  aut  ef 

PuyuJj  quae  vestibus  sese  insinuaverant,  11 
aliis  morbum  istum  producerent ; qui  nden 
tamen,  quum  alio  tempore  facillime  variolas 

aut  inoculatione  aut  adhibitis  effluviis,  attia 

herent 


* Ori  Sugar , p.  21B. 

herent ; immunitatem  istam  a peculiari  qua- 
dam corporis  £^e»  arcessendam  esse  apparet. 

Optime  variam  hanc  contagiosos  morbos 
contrahendi  potestatem  illustrat  Russell  de 
Peste*.  Primum,  inquit,  incipiente  peste, 
morbus,  etsi  minus  contagiosus,  dirissima  ap- 
paret facie.  Secundo,  quamvis,  dum  ingra- 
vescit, vere  magis  contagiosus  est,  effluviorum 
tamen  malignitas  neutiquam  exacerbata  esse 
videtur,  quoniam  leniores  tunc  morbi  formae 
occurrere  solent.  Tertio,  diversi  homines, 
quamvis  ab  uno  eodemque  infedti,  varie  ad- 
modum laborant,  alii  quidem  majorem,  alii 
minorem  morbi  violentiam  experti,  morbo  ni- 

t 

mirum  ad  diversorum  corporum  indolem  at- 
temperato. Postremum,  homines,  qui  semper 
cum  aegris  versati  sunt,  quique  contagionem 
in  stadiis  pestilentiae  maxime  contagiosi0  non 
contraxere,  haud  raro  tamen  declinante  mor- 
bo tentantur  ; quod  ipsum  corporis  mutatio- 
nem, neutiquam  vero  vim  effluviorum  conta- 
giosorum auctam  arguere  videtur. 

ISI  Blanius 


* 'Treatise  on  the  Plague , p.  262. 

Blanius  homines  noxiis  effluviis  sensim  ita 
adsuescere  posse  censet,  ut  postea  difficulter  a 
maxime  concentratis  damna  ulla  patiantur, 
dum  novi  contra  homines  iisdem  viribus  ob- 
noxii statim  occupentur.  Lindius  rem,  qua; 
huc  facit,  memorat ; nimirum,  nautas  dcl  na- 
vis Britannorum  bellicae,  Cambridge , diu  op- 
timam valetudinem  expertos  fuisse,  donec  ali- 
qui, qui  per  aliquot  tempus  aegrorum  quorun- 
dam  in  Nosocomium  delatorum  vices  sustine- 
rent, in  navem  Neptunum  transferrentur.  Ex 
nautis  in  Neptunum  transmissis  multi  typhum 
contraxerunt,  quamvis,  dum  in  illa  nave  com- 
morarentur, nullus  ex  nautis  febre  laboraret, 
et  maxima  in  nave  ventis  aperiunda  purifi- 
candaque  cura  adhiberetur.  Haud  multo  post 
nautarum  istorum  in  navem  Cambridge , quae 
tum  incolumi  statu  gaudebat,  reditum  eadem 
febris  in  eadem  navi  prorupit.  Neque  tamen 
Blanii  argumentum  aut  facium  a Lindio  re- 
latum ejusmodi  est,  ut  omnino  inde  quidpiam 
peti  possit.  Magis  naturae  rei  consentaneum 
videtur,  ut  credamus,  illos,  qui  morbum  evi- 
taverint, salutem  priori  corporum  suorum  qua- 
litati, 

litati,  susceptioni  morbi  minus  idoneas  de- 
buisse, dum  nova  corpora  statim  afficerentur. 

Expositis  expensisque  praecipuis  quae  febris 
flavae  indolem  contagiosam  esse  negant  argu- 
mentis, et  in  conspectum  adduCtis  quaecunque 
probare  videntur  morbum  ex  notis  qualibus- 
cunque aeris  conditionibus  nequaquam  origi- 
nem trahere  posse  ; restat,  ut  in  argumenta 
positiva  (ut  ita  dicam)  inquiram,  quibus  ni- 
titur opinio  contagionis.  Et  quidem  vix  mo- 
nere opus  esse  existimo,  plane  concidere  ar- 

♦ 

gumenta,  ut  aiunt,  d priori  sumpta,  qualia 
plerumque  haCtenus  in  medium  attuli,  si  mo- 
do morbum  semel  tantum  contagione  com- 
municatum fuisse,  rerum  faCtarum  satis  do- 
cuerit experientia. 

Contagiosa;  naturae  opinionem  sustinet  ex- 
pertissimus quisque  et  acutissimus  medicus. 
Horum  argumenta  in  superioribus  scripti 
partibus  allata,  nemo  facile  in  animo  non  ha- 
bet. Fere  supervacuum  et  inutile  esse  vide- 
tur, nomina  Chisholmii,  Macleanii,  Lem~ 
prieri,  Clarkii,  Rushii,  Liningii,  Currii, 
Patersonii,  Collegii , quod  Philadelphia  est, 

medici 

viedici  Membrorum,  Nuncii  quod  Madriti  est, 
Au&ores,  cum  multis  aliis,  ad  animos  revo- 
care. Ex  hisce  omnibus  importationis  opi- 
nioni tantum  non  favet  Rush  \ et  causam  ab 
illo  indu&am,  effe&ui  generando  haudqua- 
quam  valere,  in  superioribus  satis  fuisse  evic- 
tum opinor. 

Brevem  quandam  tradidit  historiam  Pat- 
terson  febris  flavae  quae  Americani  diversis 
vexavit  temporibus.  Morbus,  ait,  iterum  at- 
que iterum  sedibus  et  rebus  arcessitus  fuit, 
quas  una  voce  historiae  fides  et  nuperorum 
experientia,  effluviorum  contagiosorum  fontes 
receptacula  aut  alveos  existimavere.  Primis 
ultimi  se  cui  i annis  (intra  viginti  quinque 
annorum  spatium)  quater  Charlestonii  saeviit 
febris,  ab  ludiis  Occidentalibus,  ubi  epide- 
mice grassabatur,  nunquam  non  denvata.  Phi- 
ladelphiae primum,  anno  1760,  sese  plene  exe- 
ruit,  ubi  juvenis  hac  febre  Jamaicae  mortui 
vestimentis  profectum  fuisse,  extra  dubita- 
tionem positum  erat.  Exinde  plane  latuit  fe- 
bris, usque  ad  annum  1793»  originem  a 
navibus  quibusdam  dvtxisse,  quae  multitudi- 
nem 

nem  incolarum,  cum  omnigena  supellectili, 
a Promontorio  Frangois  Philadelphiam  ad- 
vexerant, satis  comprobatum  habemus.  An- 
no 1794,  Baltimorium  adduxit  navis  ab  Indiis 
Occidentalibus  profecta.  Novi  Eboraci,  an- 
no 1795,  pari  modo  ab  Indiis  Occidentalibus 
derivabatur.  Cum  Philadelphia  iterum,  anno 
1797,  febrem  manifeste  communicavit  navis 
a Sto  Dominico  (St  Domingo ) appulsa.  Si- 
milem habuisse  originem,  anno  1798,  febrem 
Philadelphiae,  Novi  Eboraci,  et  multarum 
aliarum  urbium  maritimarum,  satis  explici- 
tum  esse  videtur. 

Similem  etiam,  ut  a superius  dictis  patet, 
in  Indiarum  Occidentalium  insulis  habuit  fe- 
bris originem  : a Boullamio,  anno  I793>  Gre- 
nadam,  a Martinico  Dominicam  advedtam 
anno  1794,  Jamaicae  inductam  et  Dominicae, 
a Guadaloupe  et  Grenada  ; anno  1800,  cum 
Gadibus  nave  ab  Havanna  profe&a ; et,  ite- 
rum, cum  Philadelphia,  anno  1802,  nave  a 
St0  Dominico  profecta,  communicatam  vidi- 
mus. 

. » .A 

Ex  allatis,  igitur,  non  inepte  contendere 
videmur,  morbum  extrinsecus  esse  eductum , 
Quis  autem  asseveret  morbum  originis  exter- 
nae cuj usque  adeo  latum  dominium,  non  esse 
contagiosum  ? qui,  enim,  aliter  quam  conta- 
gione, novos  inter  homines,  forma  propria  et 
indole  peculiari,  possit  disseminari  ? 

Quaerere  quid  medii  genus  sit,  unde  disse- 
minetur morbus,  multo  minoris  est  momenti, 
atque  adeo  ipsa  investigatio  verae  forsan,  su- 
perat philosophiae  terminos.  Collatis  autem, 
quaecunque  adsunt,  monumentis,  nihil  utilius, 
nihil  satius  est,  quod  inde  elicere  habemus, 
quam  febrem  flavam,  tanquam  typhus,  ignotis 
quibusdam  causis  proficisci  \ ejusdem,  insu- 
per, morbi  ad  modum  cum  hominibus,  quos 
praedisposuere,  nescio  quae  constitutionis  in- 
natae seu  valetudinis  praesentis  conditiones, 
(in  quas  tamen  non  exiguam  vim  exerere  vi- 
dentur calor  aut  aquae  marinae  exhalationes), 
contagione,  ut  aiunt,  posse  communicari. 


DE 

DE  RATIONE  SYMPTOMATUM. 

Quum  a causis  procedat  symptomatum  ra- 
tio, hanc  iis  subjici,  et  ad  illas  conformari, 
consentaneum  est.  Stimulo  suo  agunt  causae, 
systematis  arterialis  actionem  impropriam 
producendo,  in  cerebro  gravissimum  capitis 
dolorem,  vertiginem,  convulsiones,  epilepsiam, 
dolorem  et  vomitum  canalis  alimentaris,  et 
per  morbum  effusiones  ex  variis  corporis  par- 
tibus, praesertim  naso  et  canali  alimentari. 
E dissectionibus  cognitum  est,  sanguinem 
huncce  vomitu  et  purgatione  rejectum  e sto- 
machi superficie  et  canali  alimentari  prove- 
nisse. Variis  rejicitur  conditionibus,  mutato 
plerumque  ex  stagnatione  colore.  Constat 
floccis  fuscis  ex  herbae  nicotianae  pulvere  si- 
milibus, muco  involutis;  textura  aliquando 
est  arenosa,  coffaeae  sedimento  simili ; purpu- 
reo 

reo  etiam  vel  nigro  colore  ; fuligini  simili.  In 
alvis  liquefadtum  imitatur  picem.  Nigrae  ex- 
cretionis  hujusce  symptomata,  plerumque  se- 
cundum et  tertium  morbi  stadium  comitan- 
tur, in  quibus  adtionem  arteriarum  nimiam 
in  istis  partibus  non  sequuta  est  actio  suffi- 
ciens aut  vis  contractiva,  adeo  ut  extravasatio 
aut  effusio  contenti  sanguinis  oriatur.  Neque 
celare  possumus,  multos,  praesertim  vetustio- 
res auftores  nigros  hosce  vomitus  pro  bile 
habuisse ; quamvis  maxima  materiae  ejectae 
pars  atrum,  viridem  et  flavum,  bilis  colorem 
minime  referat ; quum  insuper,  omnino  istis 
similis  sit,  quae  stomachus  et  intestina  in  qui- 
busdam partium  istarum  morbis  organicis  eji- 
cere solet.  Nobis  praebet  Blane,  quod  de  hac 
re  argumentum  crucis  nominare  possumus. 
Testatur  enim,  in  homine  quodam,  qui  Bos- 
tonii  in  Nova  Anglia,  mense  Septembri,  anni 
1798,  sexto  morbi  die  post  vomitum  nigrum 
mortuus  esset,  bilis  dudtus  impervios  fuisse, 

(p*  4I^0 

E simili  causa  oriuntur  petechiae,  \ ibices, 

aut  maculae,  quae  nonnunquam  in  hoc  morbo 

cutis 

cutis  superficiem  tingere  solent,  quas  quidem 
olim  e sanguine  dissoluto  et  putrefaCto  ortas 
esse  opinati  sunt.  Sed  huic  theoriae  innume- 
ra adversantur. 

1.  Non  liquido  constat,  putrefaCtionem  in 
parte  quapiam  corporis  viva  locum  habere 
posse. 

2.  Veram  putrefaCtionem  ante  mortem  in 
iis,  qui  febre  petechiali  periere  accidisse,  inde 
colligi  nequit,  quod  corpora  ista  multo  len- 
tius, quam  hominum,  qui,  dum  viverent,  op- 
tima gavisi  essent  valetudine,  putrida  fiant. 

3.  Eaedem  maculae  in  sanissimo  corpore  ex 
iCtibus  oriuntur,  quippe  qui  sanguinis  sani  in 
telam  cellulosam  extravasationem  producunt* 
qui  quidem  sanguis  posted  putrefaCtione  mul- 
tas coloris  sui  mutationes  subit. 

4.  Argumentum  optimum,  ecchymoses  non 
in  quovis  casu  ex  sanguinis  dissolutione,  qua- 
lis in  putrefaCtione  esse  solet,  oriri,  inde  duci 
posse  puto*:  omne  enim  corpus  petechiis  et 
vibicibus  purpurei  coloris  obsitum  fuit,  quae 
minimo  quoque  taCtu  adauCtae  fuerunt  in  fe- 
bre quadam  inflammatoria,  et  altera  cum  testi- 

O culo 

culo  inflammato.  In  utraque  horum  sanguinis 
missio  refocillabat,  ac  plane  restituebat  aegrum. 
Sanguis  porro  refrigeratus,  crustam  coriaceam, 
crassissimam  ac  tenacissimam  induebat.  Huic 
addam  rem  a Rushio  memoratam  *.  Prodit 
iste,  in  foemina  quadam  haemorrhagiam  nasi 
post  sextam  sanguinis  missionem  accidisse,  et 
sanguinem,  septimae  missionis,  tenacissimum 
fuisse.  Quae  si  redte  expendas,  facile  intelli- 
gas,  sanguinis  e variis  corporis  partibus  effu- 
sionem ex  arteriarum  potius  extremarum,  po- 
testatis suae  contradlivae  defeclu,  aut  vasorum 
ruptione,  ut  in  stomacho  erosa  tunica  villosa, 
quam  fluidorum  dissolutione  exoriri. 

Maximis  autem  inter  medicos  dissensio- 
nibus ansam  flavedinis  illius  causa  dedit,  quae 
certis  quibusdam  periodis  in  oculis  et  cute  ap- 
paret. Ex  iniqua  bilis  secretione  et  absorp- 
tione ita  cum  sanguine  mixtae,  oriri  nonnulli 
judicant.  Alii  ipsum  sanguinem  mutationem 
subire  credunt,  qualem  ecchymoses  et  extra- 

vasationes 


* Vol.  iv.  29. 

vasationes  obire  supra  memoratum  est.  Qui 
ultimam  hanc  opinionem  defendunt,  alteri 
hoc  repugnare  dicunt,  quod  diversae  cutis  par- 
tes diverse  flavedine  inficiantur,  quod  accidere 
posse  negant,  si  flavedo  ex  bile  cum  sanguine 
mixta  duceretur  ; porro  flavedinem  praecipue 
in  iis  occurrere  partibus,  ad  quas  ex  priore 
calore  ac  rubore  maximam  sanguinis  conges- 
tionem fuisse  constet.  Altera  ex  parte  afferri 
potest,  similem  cutis  flavedinem  in  temperatis 
et  septentrionalibus  plagis  in  iis  febribus  oc- 
currere, in  quibus  sanguinis  impetus  haud 
justo  fortior  est ; priore  morbi  periodo  urinam, 
secundum  Hillarium  (p.  132.),  maxime 
idteritii  coloris  esse  ; saepe  talem  in  hac  febre 
sanguinis  in  jecore  congestionem  * deprehendi, 
et  plerumque  talem  bilis  in  vesica  fellea  secre- 
tionem, qualis  in  casibus  morbi  jecoris  idiopa- 
thici, quem  idterus  verus  comitatur,  existat : 
denique,  uti  in  omnibus  idteri  casibus,  sanguis 

bilis 


* Non  semper  jecur  sanguine  tumet,  quamvis  hoc 
aliquando  accidat.  Conf.  Jagksoni,  “ Outlines  of  the 
History  and  Cure  ofFevers p.  210,  211. 

bilis  vehiculum  est,  ita  cutis  flavedinem  in  par- 
tibus maxime  vasculosis*  ubi  plus  sanguinis  est, 
aut  ubi  cuticula  tenuissima,  qualis  in  vultu, 
cervice  et  oculis,  (ubi  tamen  flavus  bilis  color 
neutiquam  prius  distingui  potest,  quam  rubor 
e nimio  sanguinis  impetu  ortus  paulisper  eva- 
nuerit), necessario  existere. 

Primi  igitur  stadii  symptomata,  e nimio 
systematis  arterialis  impetu,  oriri  exploratum 
est.  Neque  minus  constat,  post  duos  aut  tres 
dies  hunc  impetum  remitti,  pulsum  atque  ca- 
lorem ad  naturalem  statum  redire,  cerebri 
porro  fun&iones  nonnunquam  restitui.  Re<5te 
itaque  quaeritur,  qui  eveniat,  ut  cum  hac  pe- 
riodo morbi  periculum  nequaquam  tollatur, 
imo  augeatur,  aegrumque  subinde  opprimat  ? 
Hujus  rei  rationem  ex  ipsis  symptomatibus 
mihi  indagasse  videor.  In  hoc  tempore  ple- 
rumque accedit  vomitus  niger,  et  modo  osten- 
dere conati  sumus,  materiem  ejedlam  sangui- 
nem esse  ex  relaxatis  aut  erosis  vasibus  in  in- 
timam stomachi  superficiem  effusum.  In  quo 
ultimo  casu,  ex  ipsa  stomacho  (visceri  ad  vi- 
tam maxime  necessario)  injuria  organica  fac- 


ta 

ta  aegrum  perire,  aut  in  alterutro  casu  nimia 
fluidi  vitalis  evacuatione  deficere,  autumo. 
Hasce  conditiones  optime  illustrant  phaenome- 
na omnia  pylori  aut  stomachi  sacci  statum  ul- 
cerosum comitantia,  in  quibus  mors  longum 
sequitur  vomitum  et  sanguinis  dejedtionem, 
quales  ipsae  in  febre  flava  deprehenduntur. 

Inter  causas  mortis  numeranda  quoque  ve- 
nit debilitas  illa  gravissima,  quae  violentam 
universi  systematis  excitationem  sequitur. 
Causa  haec  forsan  rarior  est,  multoque  fre- 
quentius mors  accidit,  parte  quapiam,  vitae 
necessaria,  laesa,  aut  systemate  arteriali  debi- 
litato, praesertim,  si  haemorrhagia  adjundta  sit, 
ut  supra  dixi.  De  his  diversis  conditionibus, 
eruendas  prognoseos  causa,  ex  organorum  di- 
versorum statu  judicandum  est,  ut  cerebri, 
stomachi,  cordis  (pulsu  et  calore  manifesti), 
et,  an  haemorrhagia  adsit,  necne. 

Quum  jam  praecipua  symptomata,  causas, 
morbidasque  febris  flavae  affedliones,  explica- 
re conatus  sim,  reliquum  est,  ut  in  charadtera 
nosologicum  inquiram.  Quum  morbum  con- 
tagiosum 

tagiosum  tum  adtione  maxima  incipientem,  et 
postea  in  maximam  debilitatem  exeuntem, 
deprehendamus,  haud  alienum  fuerit,  eum 
Synochi  nomine  appellare,  quod  genus  in  mag- 
ni Culleni  Scala  Nosologica  sextum  sibi  lo- 
cum vindicat  *,  Hujusce  enim  chara&eri  ap- 
prime respondet,  nisi  quod  in  quibusdam  vix 
ullius  momenti  particulis  differat  • quod  idem 
animadvertere  licet  in  regionum  temperata- 
rum morbis,  quos  praecipue  eximium  ejus  sys- 
tema comprehendit. 


DE 


* “ Genus  IV.  Synocha.  Calor  plurimum  auc- 
tus f pulsus  frequens,  validus  et  durus  \ urina  rubra  \ 
sensorii  fun&iones  parum  turbatse. 

“ Genus  V.  Typhus.  Morbus  contagiosus ; calor 
parum  au&us  ; pulsus  parvus,  debilis,  plerumque  fre- 
quens ; urina  parum  mutata ; sensorii  fun&iones  plu- 
rimum turbatae  ; vires  multum  imminutae. 

“ Genus  VI.  Synochus.  Morbus  contagiosus. 
Febris  ex  fynocha  et  typho  composita  •,  initio  fyno- 
cha  j progressu  et  versus  finem  typhus. 

DE  PROGNOSI. 

Quod  prognosin  attinet,  hanc,  in  primo  sta- 
dio, ex  excitationis  aut  symptomatum  a£tionis 
arterialis  violentas,  lenitate,  pendere  satis  per- 
spectum est.  In  secundo  autem  ac  tertio,  in 
symptomatum,  quae  relaxationem  morbidam, 
aut  partium  vitalium  vitia,  praesertim  vomi- 
tum et  haemorrhagiam  exserunt,  absentia  aut 

% 

lenitate  vertitur. 

DE  CURATIONE. 

Curationis  nomine  venit  Prophylaxis  et 
Ratio  Medendi : primum  igitur  de  prophy- 
laxi  loquamur. 

PROPHYLAXIS. 

Quanti  momenti  sit,  in  morbi  tam  diri 
avertendi  modos  inquirere,  nemo  facile  dubi- 
tet. Equidem,  quae  universis,  partim  in  na- 
vibus, partim  in  urbibus,  versantibus,  tum 
singulis  hominibus  observatu  utilissima  et  ad 
cavendas  tam  atrocis  hostis  insidias  efficacis- 
sima  videantur,  curate  ac  solicite  exponam. 
Ac  primum  quidem  in  navibus  praecipua  mun- 
ditiei cura  esto,  ventis  in  eas  quaquaversum 
aditus  aperiundus,  et  humor  omnis  exsiccan- 
dus. Haec  prima  haberi  debent  ^«puAaypar*. 

Post 

Post  haec,  nautarum  ac  vedorum  corporibus 
talem  habitum  inducere  necesse  erit,  qui  ex 
tempestatis  aut  regionis  calidioris  mutatione 
haud  quidquam  damni  trahat ; quod  quidem 
effedum  dabitur,  si  fluida  educantur,  et  irri- 
tabilitas imminuatur.  In  plethoricis,  et  ro- 
bustioribus, sanguinis  missio  pro  virium  fa- 
cultate, lenia  autem  evacuantia  in  omnibus 
adhibeantur.  In  laude  quoque  sunt  balnea 
aquas  marinae,  diaeta  tenuior,  et  parcior  ani- 
malis cibi  usus.  Damnosissima  autem  spiri- 
tuum vini,  frumenti,  oryzae,  &c.  ingurgitatio. 
Quod  si  neglecta  horum  cura  febris  prorum- 
pat, nihil  prius,  nihil  antiquius  habendum, 
quam  ut  statim  aegri  separentur,  et  si  fieri 
possit,  ut  contagio  caveatur,  in  littus  exponan- 
tur ; omnes  interiores  navis  partes,  aceto  et 
aqua  probe  delaventur  ac  fumigentur.  Ledi 
quoque  nautarum  iisdem  perpurgentur.  Op- 
timos hujus  rei  effedus  praedicat  Chisholme 
(p.  210.).  In  urbibus  quoque  plurimum  refert, 
ut  munda  sint  omnia,  ut  aer  liberrimo  com- 
meatu gaudeat ; quo  quidem  satis  constat,  do- 
mesticae originis  febrem  averti.  Atque  . ut 

ista  obtineantur,  juxta  Chisholmium  (p.202.), 
primum  idque  in  Coloniis  et  praesertim  Gre- 
naclae  parva  tedta  lignea  funditus  everti  opus 
erit,  in  quibus  plebs  Alborum  et  Coloratorum 
liberorum  infima,  in  aere  calido,  putrido,  et 
vitiato  constipata,  sese  inebriare  solet,  quae 
fere  quidem,  receptis  sensibus,  febre  maxime 
malignae  speciei  tentatur.  Substituantur  his 
atque  educantur  tedta  lapideae  struis,  dilaten- 
tur vici,  omnis  g*eneris  sordes  longe  inde  a- 
moveantur,  et  in  certa  loca  deferantur,  mor- 
tuique  extra  urbem  sepeliantur.  Salutis  Prae- 
sides, Health  Officers  didti,  qui  solicite  cave- 
ant, ne  munditiei  quidquam  impedimenti  aut 
damni  inferatur,  publice  constituuntor  ; idem- 
que,  ne  extrinsecus  adrepat  morbus,  omnes 
naves  inspiciunto,  quae  commercii  quidquam 
cum  loco  habent.  Ex  nautis  autem  ac  vecto- 
ribus terram  salutare  iis  tantum  liceat,  qui 
ab  omnibus  morbis  contagiqsis  immunes  sint. 
Copiae  militum,  qui  in  terram  exponuntur, 
Statim  ad  salubres  locos  deducantur,  diaeta 
tenuiore  et  balneis  utantur,  et  paulatim  ca- 
lori assuescant.  Ut  morborum  in  urbibus 

propagatio 

propagatio  constringatur,  legem  ferri  oportere 
cenfet  Rushius  *,  quae  medicos  ad  manifestan- 
dam morbi  contagiosi  existentiam  perpellat, 
ut,  si  adventitius  iste  sit,  causae  stati m tollan- 
tur, atque  ^n  aves  adeo  vitiatae  lavando  et  fu- 
migando expurgentur  ; ut  omnes,  qui  intra 
contagionis  centum  quinquaginta  pedum  spa- 
tium habitant,  solum  mutent  ; ut  cum  aegris 
nulla  nisi  ministrantium  et  medicorum  com- 
municatio existat ; ut,  quam  natura  ordinem  ac 
legem  servat,  eandem  in  contagione  et  exhala- 
tionibus morbidis  tollendis  imitentur,  ut  adeo 
aquae  ex  machinis  quae  extinguendis  incendiis 
inserviunt  (Jire  engines ) domibus  vitiatis,  et 
vicorum  partibus  proximis  bis  terve  quoti- 
die infundantur.  Domuum,  lectorum,  et  ves- 
tium expurgandarum  causa,  nitri  et  substan- 
tiarum aromaticarum  fumigationes  frequen- 
tentur, fenestrae  patulae  sint ; omnes  ledorum 
vitiatorum  partes  node  dieque  probe  laven- 
tur, et  cum  reliqua  supelledile  in  propatulo 
collocentur.  Salutarissimos  cautionis  hujus 
effedus  expertus  est  Rushius  f . 

In 


* Vol.  iv.  p.  48. 

In  singulis  hominibus  facile  perspicitur,  si 
causae  praedisponentes  evitentur,  morbum  quo- 
que  evitari.  Praedisponit  autem  corpus,  quid- 
quid illud  debile  reddit,  puta  timorem,  quam- 
cumque  intemperantiam,  magnam  defatigatio- 
nem, si  quis  aegrum  jejunus  aut  in  perspira- 
tione  constitutus  in  cubiculo  ejus  invisat. 
Optima  utique  prophyladtica  sunt  temperan- 
tia ac  mundities..  In  hoc  egregie  cadit  Celsi 
regula,  “ Vitare  fatigationem,  cruditatem,  fri- 
gus, calorem,  libidinem  ; multoque  magis  se 
continere.’’  Rushius  praecipit,  ut  diaetae  ve- 
getabili ea  piperis  mixtura  addatur,  quae 
constantem  et  vegetum  stomachi  tonum  ser- 
vet, neque  novam  quampiam  vasorum  san- 
guiferorum  adtionem  producat.  Fumi  virtu- 
tes prophyla&icas  imprimis  laudat  Clark 
Omnibus  sedulo  cavendum,  ne  aeris  vitiati 
limites  intrent,  quos  quidem  non  ultra  decem 
pedes  extendi  observavit  Chisholme.  Diffi- 
cilior forte  contagioni  ad  medicos  et  qui  aegris 

adsunt, 


* Vol.  i.  p.  1 66. 

adsunt,  qui  quidem  ex  muneris  sui  ratione 
limites  istos  observare  nequeunt,  aditus  foret, 
si,  agris  proximi  fadi,  nares  et  os,  quoad  ejus 
fieri  potest,  contineant,  et  iis  lintea,  fluidis 
quibusdam  antisepticis,  praesertim  aceto  cam- 
phorato  irrigata,  admoveant,  quandoquidem 
per  pulmones  magis  atque  stomachum  quam 
per  cutem  corpus  intrare  contagionem  explo- 
ratum sit.  Optima  tamen  et  his  prophyladica, 
temperantia  ac  mundities.  Quo  mitiore  mor- 
bus appareat  facie,  cubiculum  frigidius  sit, 
auraeque  pateat.  Porro  aer  saturetur  particu- 
lis antisepticis,  tanquam  aceto  codo,  usta  cam- 
phora,  aut  evaporato  aethere  sulphuiico  <> 

Jam,  quum  optimas  quascunque  meo  judi- 
cio morbum  avertendi  rationes  adduxerim, 
rerum  ordo  exigit,  ut  ad  curationem  propius 
accedam.  Atque  hoc  loco  obiter  monendum, 
quum  morbum  sub  certis  fere  aeris  conditio- 
nibus 


* Vid.  Poissonnier,  'Traite  sur  les  Maladies  dei 
Cem  de  Mer , tom,  i.  p.  3^0> 

nibus  cum  calore  conj unciis,  gigni  deprehen- 
damus, primarii  momenti  videtur,  primis  mor- 
bi symptomatibus  aegrum  ex  tra&u,  quo  ma- 
lum contraxit,  ad  frigidiorem  quendam  ac 
puriorem  locum  transferre,  quem  morbo  adi- 
tum intercludere  experientia  compertum  est. 
Cujusmodi  quidem  loca  in  septentrionalibus 
Americae  regionibus  facile  invenias ; tum  in 
insulis  Indiarum  Occidentalium  colles  sunt, 
ad  quos  causarum  vis  perniciosa  vix  sese  ex- 
tendere videtur.  In  his  locis,  in  quibus  tecta 
necdum  suppetunt,  satis  esset,  lignea  quaedam 
spatiosa  tedla,  quae  optime  aegrorum  sanitati 
recuperandae  inserviunt,  pro  tempore  exstru- 
ere.  Qua  quidem  ratione  vilissimo,  ut  ita 
dicam,  pretio  nosocomia  talia  magnae  illae  na- 
tiones emerent,  quarum  classes  et  exercitus 
hucusque  hac  peste  misere  occisi  sunt.  Hoc 
praeterea  inde  redundaret  utilitatis,  ut  omnes 
aegri,  talibus  aedificiis  inclusi,  eodem  tempore 
sub  medicorum  adspe&um  adducerentur,  quo- 
rum opera  ita  facilior  esset,  et  major  inde  cu- 
ra in  servis  suppeditandis  et  remediis  propriis 
administrandis  adhiberetur.  Optimos  inde 

elfedlus 

effe&us  derivari  jure  affirmat  Lind,  de  typho  * 
( jailfever ) loquens,  si  aegri  ex  impuro  ac  pesti- 
lenti navium  atque  casarum  militarium  aere  a- 
moveantur,  et  tantam  sanitatis  spem  febre  flava 
laborantibus  portendere  videtur,  ut  mala  om- 
nia, ex  itinere  contradla,  facile  ea  praeponde- 
rentur ; praesertim  quum  facillime  vehiculis 
propriis  et  ab  .ZEthiopibus  aut  aliis,  labori  in 
istis  regionibus  adsuetis,  ac  minus,  quam  Euro- 
paei, causarum  morbidarum  viribus  obnoxiis, 
transferri  possint.  Ubi  autem,  pluribus  ex 
causis,  talis  in  salubriores  regiones  dedudtio 
locum  non  habet,  satis  erit,  iis  aerem  puri- 
ficandi modis  uti,  quos  modo,  de  praecavendi 
rationibus  agentes,  persequuti  sumus. — Atque 
haec  quidem  de  curatione  in  genere  ; jam 
exponendum 

DE 


* Diseas.  of  Europeans  in  Hot  ClimcUes , p.  165. 

DE  MEDENDI  RATIONE. 

Non  minus  diversa  medendi  genera  insti- 
tuere medici,  quam  diversa  descripsere  signa, 
diversasque  de  morbi  origine  habuere  opinio- 
nes. Sua  cuique  maxime  placet  medendi  me- 
thodus, ad  theoriam,  quam  quisque  extudit, 
accommodata.  Remedia  multiplicia  molien- 
tes, diversos  effe&us  experti  sunt.  Ac  satis 
consentaneum  est,  corporis  indolem,  tempus, 
remedia  jam  adhibita,  varium  effe&um  va- 
riamque morbi  producere  progressionem.  I- 
taque  e multis  istis  proferenda  in  medium  ea, 
quae  prudentissimi  expertissimique  medici 
cognovere  efficacis  sim  a.  Ipsa  res  monet,  ut 
haec  sub  variis  curationis  indicationibus,  quae 
ex  corporis  affectibus,  adversam  valetudinem 
constituentibus,  produntur,  digeramu,s. 

Praecipuae  curationis  indicationes  postulant, 

ut 

uno  loco,  Minuatur  nimia  systematis  san- 
guiferi  adlio,  quae  primo  stadio  viget ; 
quo  illud  simul  adsequaris,  ut 

2 dOy 

2 do,  Impediatur  aut  tollatur  debilitas  ista, 
quam  nimia  ista  adio  in  sequentibus  sta- 
diis producere  videtur. 

Jam  modi,  quibus  ista  elliciantur,  hi  fere 

sunt,  et  quidem 


Stadio  Primo 

primam  absolvunt  indicationem  Evacuantia  et 
Refrigerantia . 

I.  Ex  Evacuantibus  praecipua  sunt  San- 
guinis Missio,  Cathartica,  et  Diaphoretica. 
Equidem  primis  illis  maxime  fidem  habue- 
rim, quum,  etiamsi  vulgatissimus  diaphoreti- 
corum usus  sit,  raro  forsan  in  febris  ullius  in- 
cipienti salutaria  sint  stadio  ; in  febre  flava 
certe  aliorum  remediorum  locum  occupare 
non  debent.  Illa  itaque  tanta  copid  intra 
primas  quadraginta  odo  horas  adhibenda  sunt, 
ut  nimia  ista  adio  diminuatur  ac  tollatur; 
quandoquidem  ita  demum  debilitati  instanti 
obviam  ire  licet,  quae  aliter  sequatur  necesse 

est. — Sed  de  his  sigillatim  agendum,  et  pri- 
mum quidem  de  sanguinis  missione. 

A.  Sanguinis  Missio . 

Sanguinis  missione  systematis  animalis  sti- 
mulum tolli,  vix  est  ut  moneam.  Atque  in 
hoc  plurimi  consentiunt  medici,  sanguinis 
missionem  incipiente  morbo  utilissimam  esse. 
Suadent  autem,  intra  secundum  diem,  pro 
aetate,  viribus,  temperamento,  febrisque  vio- 
lentia, a duodecim  ad  viginti  uncias  detra- 
hendas esse,  idque  repeti  jubent  nonnulli  sep- 
timi aut  odava  quaque  hora,  adusque  animi 
deliquium.  In  nullis  operam  suam  valuisse 
profitetur  Rushius,  nisi  qui  incipiente  morbo 
triginta  odo  aut  quadraginta  uncias  sanguinis 
miserint  ; seque  in  omnibus  aegris  medendi 
rationem  inde  incepisse.  Utilitatem,  quam 
sanguinis  detractio  praestat,  exinde  quoque 
cognoscere  licet,  quod  haemorrhagia,  certis 
temporibus  sponte  oriri  solita,  semper  opitu- 
lari consueverit.  Solet  haec  quidem  post  sex- 
tam sanguinis  missionem  provenire,  sed  nun- 
quam febris  mortifera  fuit,  si  haec  primo  ap- 
pareret 

pareret  stadio.  Illis  itaque,  qui  sanguinem 
incipiente  morbo  mitti  utile  esse  negant,  com- 
mode SydenhaMH  verbis  respondere  licet, 
aut  sero,  aut  parce  nimis  detraaum  fuisse  san- 
guinem. Quando  autem  adeb  deprimatur  ae- 
ger, ut  sanguinis  missionem,  communi  modo 
adhibitam,  sustinere  nequeat,  m primo  et  al- 
tero stadio  scarificetur,  et  cucurbitulis,  imae 
colli  vertebrae,  temporibus  aut  stomacho  ad- 
plicitis  tentetur,  usque  ad  quatuor  aut  quin- 
que uncias  ; quo  imminuatur  ad  caput  et  sto- 
machum determinatio,  vomitusque  ac  deli- 
rium  levetur. 

B.  Catharticci 

E Catharticis  maximam  virtutem  habent 

mercurialia,  cum  sanguinis  missione  adhibita, 

utpote 


* Optime  de  republica  medicorum,  optime  de  fu- 
tutis medicinee  discipulis,  meruit  quod  Edznburg, 
est  Collegium,  quando  novam  quidem  Pharmaco, 
peiam  edentes,  barbara  et  inania  nomina  repudiave- 
runt, ut,  in  locum,  tecnologiam  stride  plulosop  1- 

utpotc  quorum  effedlus  praesentissimi  ac  tutis- 
simi sunt.  Commendat  Rushius  doses  tres,  e 
quindecim  pulveris  convolvuli  jalapae  et  de- 
cem sub-muriatis  hydrargyri  (calomelae)  gra- 
nis compositas,  quas  aeger  sexta  quaque  hora 
sumat,  donec  ter  quaterve  alvum  dejecerit. 
Nonnunquam  etiam  sex  dosibus  opus  esse  ju- 
dicat. In  sex  diebus  Rushius  140  grana, 
Chisholmius  autem  febre  haud  remittente 
fere  400  (ter  die  50  gr.)  exhibuit.  Post  al- 
vum hisce  remediis  deje&am,  per  totam  fe- 
brem oleum  ricini  communis,  super-tartri- 
tem  potassae  (cremorem  tartari),  sulphatem 
sodae  (sal  Glauberi),  pulverem  rhei  palmati 
(rhabarbarum),  prouti  aegri  lubido  fert,  illis, 
quorum  alvus  facile  solveretur,  idem  dare 
consuevit.  Ubi  duriorem  offenderet,  sigillatim 
pulveris  convolvuli  jalapae  atque  sub-mu- 
riatis 


cam  subrogarent.  Vix  opus  est  ut  moneam,  nulla 
ex  inde  argumenta  deduci  posse  in  generale  commo- 
dum, quod  nonnulla  forsan  adhuc  inania  aut  imper- 
fecta sint»  fjorum  virorum  au&oritate  usus,  apposui 
nomina  quae  ipsi  cum  recentioribus  scientiarum  vin- 
dicibus admisere. 

riatis  hydrargyri  dosin  propinavit;  et  convol- 
vulo jalapce,  nonnunquam  fortiorem  guttam 
Gambam  substituit.  In  pilulam  fiebant  2~ 
grana  guttae  Gambae,  totidemque  sub-muriatis 
hydrargyri  quae  sexta  quaque  hora  adulto  por- 
rigebantur, donec  copiose  alvus  difflueret. 
Anderson  pulvere  Jacobi  una  cum  sub-mu- 
riate  hydrargyri  salubriter  usus  est,  testatur- 
que  illum,  ad  sequentem  formam  paratum, 
sub-muriatis  hydrargyri  effectus  bene  accele- 
rasse : ' " V 

$>.  Calomel.  gr.  v. ; 

Pulv.  Jacob.  gr.  vii.  ; 

Conf.  cordiac.  q.  s.  ut  f.  boL 
Tertia  quaque  hora  repetend.,  donec 
alvus  plene  respond. 

Rushius  affirmat,  per  suam  medendi  ratio- 
nem unum  tantum  ex  quinquaginta  mortuum 
esse.  Multi  tamen  Indiarum  Occidentalium 
medici  de  hujus  vi  atque  efficacia  dubitant, 
dicuntque,  imbecilliora  ibi,  quam  in  Ameri- 
ca, esse  corpora.  Certe  in  hac  febre,  primum 
stadium  in  quavis  regione  calida  maximam 
secum  fert  excitationem  ; unde  in  ea,  uti  dixi, 

largus 

largus  evacuationum  usus  esse  debet,  praeser- 
tim sanguinis  ; et,  si  in  Indiis  Occidentalibus 
brevius  hoc  stadium  occurrit,  hoc  tantum  in- 
fert, ut  maturius  ac  diligentius  hi  curationum 
modi  adhibeantur.  Atque  hoc  confirmant 
Hillary  et  Moseley,  qui  medicinam  in  In- 
diis Occidentalibus  exercuere. 

C.  Salivatio . 

Laudat  hanc  Rushius,  Sydenhamii  audto- 
ritate  fisus,  ejusdem  praestantissimos  in  febre 
annorum  1670,  1671,  1672,  effedtus  praedican- 
tis. Optimum  ad  eam  rem  commendant  sub- 
muriatem  liydrargyri  praecipitatum  (hydrar- 
gyrum  muriatum  mitem),  necnon  infridtionem 
cum  unguento  hydrargygri  corpori  adhibitam. 
Sunt  tamen,  qui  salivationem  miniis  proban- 
dam existiment.  Omnino  quum  pauci  post 
quintum  aut  sextum  diem  moriantur,  saliva- 
tio autem  vix  ante  hanc  periodum  excitari 
possit : facile  perspicitur,  agrum  absque  sa- 
livatione valetudinem  recuperare,  morbo  jam 
in  mitius  verso.  Specialia  insuper  multa  in- 
commoda 

commoda  ex  illa  corporis  affedlione,  quam 
salivatio  affert,  oriantur  necesse  est. 

D.  Emetica. 

Audtores  quidam  contendunt,  primas  vias 
emeticis  optime  purgari,  et  stomachum,  bile 
superflua,  caeterisque  malis  humoribus  ita 
ejedlis,  remedia  alia  non  fastidire.  Plurimi 
tamen  non  modo  non  utilia,  verum  etiam  pe- 
riculosissima, judicant.  Neque  temere  arbi- 
tror : quandoquidem  sanguinis  impetum  in 
capitis  vasibus  aliisque  vitalibus  partibus, 
praesertim  stomacho,  jam  nimis  hoc  vitio  labo- 
rante, iis  augeri  in  confesso  est.  Satius  igitur 
erit,  caute  admodum  iis  uti,  quum  eandem 
vim  a catharticis  expedtare  liceat. 

E.  Enemata. 

Hoc  stadio  admodum  probabile  est,  nihil 
enematum  usu  profici,  nisi  ubi  cathartica  a 
stomacho  non  retineantur.  Currius  ( Currie ) 
au&or  est,  enemata  leniter  laxantia  mercuri- 
alium  effettus  bene  promovere,  si  post  ha^c 
adhibita  tres  aut  quatuor  horae  injiciantur. 

Etiam 

Etiam  frigidae  enematibus,  laudante  Rushio, 
quartarii  (a  quart)  modulo,  bis  terve  intra 
yiginti  quatuor  horas  post  abundantem  san- 
guinis missionem  ac  purgationem,  commode 

uti  licebit. 

■ 

F.  Diaphoretica, 

Diaphoreticorum  usum  multi  hac  quidem 
ex  causa  extollunt,  quod  post  sudorem  erup- 
tum spasmi  nonnunquam  solvantur,  ac  febris 
remissio  inducatur.  In  primis  commendant 
pulverem  Jacobi,  oxidum  antimonii  cum  phos- 
phate  calcis  (antimonj.um  calcareo-phosphora- 
tum),  tartritem  antimonii  (antimonium  tarta- 
risatum),  et  citram  potassae.  Utcunque  ista 
sese  habeant,  neutiquam  tamen  potentiorum 
remediorum,  sanguinis  puta  missionem  et  ca- 
thartica,  locum  usurpare  debent ; — quae  qui- 
dem superius  attigimus. 

II.  Refrigerantia. 

A.  Aer  frigidus. 

Multos  salutares  aeris  frigidi  effectus  enu- 
merant au&ores,  qui  de  hoc  morbo  agunt. 

Aeque 

jRque  utilem  praedicat  Rusinus  (p.  2B4.), 
ubi  arteriarum  depressio  ac  pulsus  excitationi* 
morbidae  ccxpriv  indicat.  Ibi  tantum  usus  ejus 
improbatur,  ubi  algor  febrem  comitatur. 

B.  Aqua  frigida. 

Maxima  medicorum  pars  aquae  tngidx  u- 
sum  ad  cisium  extollit.  Hanc  anxietatem 
et  dolores  levasse,  signa  periculosa  depulisse, 
naturamque  morbi  prorsus  immutasse  testan- 
tur. Hujus  affusionem  primus  ex  forma  prae- 
scripsit Currjus,  cujus  rationem  non  alienum 
fuerit  hic  ex  ejus  libro  adducere.  Commo 
dissime  ac  tutissime  (inquit)  utaris  fugidse  ad- 
spersione  aut  affusione  instante  summa  exa- 
cerbatione, aut  jam  primum  declinante.  Ob 
hanc  causam  frequentissime  eam  a sexta  ad 
nonam  horam  vespertinam  applicari  velim; 
rede  autem  omni  diei  tempore  adhibebis, 
ubi  nullus  algor,  ubi  calor  constanter  naturali 
major  est,  et  ubi  perspiratio  nulla  profusa  om- 
nes corporis  partes  infestat.  QuS  ut  observes, 
cura  summa  adhibenda  est. 


R 


lidem 

Iidem  quoque  frigidam  potui  copiose  datam 
laudant.  In  cujus  usu  eadem,  quam  modo  de 
affusione  exposuimus,  valet  regula.  Detur 
aut  pura,  aut  cum  acidis  et  succis  vegetabili- 
bus mixta.  In  his  eminent  acidum  sulphuri- 
cum,  tartaricum,  acetum,  malus  medica,  ci- 
trus aurantium,  citrus  medica,  uvae  Corin- 
thiacae, tamarindi  et  caeteri  hoc  genus  fructus. 
Plerumque  potiores  habentur  potus  subacidi, 
qui  non  solum  palato  jucundissimi  sunt,  sed 
etiam  bilis  qualitatem  acrem  mistura  corrige- 
re solent.  Detur  autem,  consueto  potui,  ci- 
tras potassae. 

C.  Diceta. 

In  hoc  stadio,  quod  plerumque  biduum  aut 
triduum  durare  solet,  observanda  est  veterum 
de  diaeta  regula,  ut  nullus  aut  tenuissimus  ci- 
bus administretur.  Celsus  (vol.  iii.  c.  19.) 
praecipit:  Cibus  non  multus  quidem,  sed  sae- 
pe tamen,  nodte  ac  die  dandus  est,  ut  nutriat, 
neque  oneret.  Is  esse  debet  ex  infirmissima 
materia,  et  stomacho  apta.  Optime  inservi- 
unt leves  vegetabilium  infusiones,  panis,  mal- 


tum 

tum  non  fermentatum,  farina  avenacea,  ina- 
ranti arundinacea,  et  alia  hujuscemodi  fari- 
nacea. 

Stadium  Secundum. 

In  secundo  stadio,  in  quo  debilitas  aegrum 
deprimit,  exsurgit  indicatio,  debilitatem  impe- 
diendam esse. 

Summam  curam  in  praesenti  stadio  postulat 
stimulantium  usus,  ne  debilitas  arcessatur  ac- 
tione nimia  praevia.  Caeterum,  refrigerantia 
et  evacuantia  omittenda.  Excipienda  tamen 
cathartica,  quae  hoc  utilitatis  habent,  ut  vaso- 
rum canalis  alimentaris  congestionem  impe- 
diant aut  removeant.  Glandium  enim,  quas 
ista  vasa  supplent,  excretionem  serosam  exci- 
tant. Hunc  usum  purgatio  maxime  in  ente - 
ritide  praestat,  ubi  saepius  nulla  evidens  acri- 
monia est,  aut  praevia  faecium  accumulatio. 

Cincbona  officinalis.  (Cortex  Peruvianus.) 

Magnopere  hujus  usum  laudant  auSores, 
qui  item  stomachi  vires  cortici  sumendo  im- 
pendendas, porro  enemata  ejusdem  et  fomenta 
* interua 

interna  applicanda  esse  judicant.  Sumatur 
tertia  quavis  hora  sextarius  {a pint)  decodti, 
et  toties  fere  adhibeantur  fomenta.  Variat 
dosis  pro  rerum  conditione.  Nonnulli  drach- 
mam  unam  altera  quaque  hora  ; alii  duode- 
cim doses,  quarum  unaquaeque  ex  una  drachu- 
ma composita  est,  quaque  hora  sumenda  prae- 
cipiunt. Sunt,  qui  per  plures  dies’certis  inter- 
vallis, interpositis  levibus- eatharticis,  infusione 
puta  rhei  palmati  ac  tamarindorum  et  exigua 
sulphatis  potassae  cum  sulphure  (salis  poly- 
chresti)  portione,  istas  repeti  jubeant.  Id 
quidem  haud  praetermittendum  ; quum,  prop- 
ter irritabilitatem,  stomachus  eum  aegre  reti- 
neat, illum  jucundissimo  vehiculo  dari  oporte- 
re. 

Ai  ut  olo  chia  Serpentciria.  (Radix  Serpenta- 

rice  Virginicae). 

Ginchonas  officinali  feliciter  substitui  potest 
ladix  anstolochiae  serpentariae,  iisdem  viribus 
pollens. 


Cortex 

Cortex  Angajlurce. 

Locum  etiam  commode  habet  Angusturae 

* 

cortex.  Quamvis  autem  ille  saepius  reme- 
dium salutare  stomachoque  accommodum  re- 
pertus sit,  nimium  tamen  ei  in  asperioribus 
casibus  adrogare  nolim.  Scrupulum  pulveris 
corticis  Angusturae,  aqua  mixtum,  hora  qua- 
que, vel  duos  tertia  quaque  hora,  eventu  fe- 
lici adhibuit  Chisholmius,  (p.  183). 

Ad  partes  etiam  vocentur,  quanquam  ju- 
dicio subtiliori  adhibito,  croton  eleutheria 
(cortex  cascarillae),  radix  colombae,  gentiana 
lutea  (radix  gentianae),  quassia  excelsa  (lig- 
num quassiae),  anthemis  nobilis  (flores  cha- 
maemeli). 

Cibus , 

Cibus  hoc  morbi  stadio  laborantium  iis- 
dem, quae  supra  laudavimus,  generibus  con- 
stet farinaceis. 


Stadium 


J34  COMMENTATIO 


Stadium  Tertium, 

In  st;adio  tertio  perstandum  in  eorundem 
Ionicorum  ac  serpentarias  usu.  Liberalior 
sit  stimulantium  usus,  maxime  oleorum  es- 
sentialium, aromaticorum,  vini  et  alcoholi, 
sub  variis  frumenti  spiritus,  brandy , arracki , 
rummi  formis,  nec  non  liquorum  ex  malto 
compositorum,  praesertim  porteri  ( porter ). 

Vinum, 

Vinum  quidem  nonnunquam  maxime  sa- 
lutare, atque  interdum  omnino  necessarium, 
remedium  reperitur.  Optimum  est  cardia- 
cum, quod  aut  purum  detur,  aut  cum  cinchona 
officinali  mixtum.  De  quantitate  omnino  in 
genere  praecipi  nequit.  Satius  est,  tertia 
aquae  parte  misceri,  et  sextarium  ( pint ) cir- 
citer horam  quamque  vigesimam  quartam 
sumi.  Laudatissimum  hanc  in  rem  vinum 
Maderiense. 


Vesicatoria * 

Vesicatoria. 

Valentissimum,  sub  certis  conditionibus, 
vesicatoria  praebent  remedium.  Applicentur 
in  hoc  stadio  imae  colli  vertebrae,  femoribus 
aut  suris.  Post  alterum  quoque  diem,  ubi 
evacuationes  largae  fa&ae  fuerint,  deinceps  ab- 
domini et  suris  adponantur,  quo  deminua- 
tur determinatio  ad  stomachum. 

Cibus. 

Praeter  vinum  caeterosque  generosiores  po- 
tus jam  supra  suggestos,  pleniore  omnino  et 
densiore  cibo  nunc  uti  decet.  De  hoc  nul- 
lam fere  regulam,  nisi  aegrotantium  gustum 
habemus.  Accommoda  sunt  jus  hordeaceum, 
gallinaceum,  sago,  salep , panacia,  lac,  lactan- 
tia, ova,  ostrea. 

In  signis,  quae  maxime  amovere  oportebit, 
vomitus  primum  locum  occupat;  cujus  causa, 
uti  supra  in  symptomatum  ratione  vidimus, 
in  nimio  sanguinis  arteriarum  illius  partis 
impetu  quaerenda  est.  Qui  si  per  sanguinis 
missionem  purgationemque,  quae  stomachum 


cum 

cum  eaeteris  systematis  partibus  afficiendo 
fontem  ejus  obturandi  vim  habent,  haud  sub- 
latus fuerit,  ad  specifica  quaedam  remedia, 
confugiendum  est.  Citram  potassae,  supra 
laudatam,  utilem  ad  hanc  rem  experti  sunt 
medici.  Alii  commendant  magnesiam  aqua 
menthae  solutam  ; aquam  calcis  ; florum  an- 
themidis  nobilis  (chamaemeli)  infusionem } 
aetherem  sulphuricurrr^  capstcum  annuum,  in 
pilulas  conglobatum  aut  guttis  datum  , ace- 
tin  plumbi  aquatinftum  ; sulphatem  argilla  ; 
sulphatem  zinci  ; tinefuram  opii  ad  gutt.  60 
aut  80,  et  ad  gutt.  200  cum  ferula  assafeetida, 
enematis  forma,  adhibitam.  Hoc  quidem  a 
priori  probabiliter  statuendum,  remedia  ea 
noxia  videri,  quae  stomachum  in  stadio  primo 
jam  nimis  excitatum  stimulare  possint.  Lau- 
dantur vesicatoria  epigastricae  regioni  eo  con- 
silio adhibita,  ut  determinatio  ad  corporis 
superficiem  convertatur  ; et  ad  eundem  finem, 
cataplasmata  sinapeos,  stomacho  et  plantis 

pedum  apposita. 

Quo  loco  haud  alienum  judicamus,  diapho- 
reticorum usum  proponere,  quae  quidem  Sy- 

penhamius 

denhamius  in  pestilenti,  quae  Lonclini  fure- 
bat, febre  feliciter  admodum  adhibuit.  Haec 
sistebant  omnino  vomitum,  qui  in  morbo  isto 
omnem  remediis  agendi  viam  obsepiebat. 
Methodum  ex  ipso  audtore  in  conspedtum  ad- 
ducere lubet : “ Post  venaesedtionem  (quam 
in  ledto  celebrandam  curavi,  quum  jam  om- 
nia ad  sudores  proliciendos  in  promptu  essent), 
ne  vel  minima  interposita  mora  stragulis  ae- 
grum obrui,  ac  laciniam  laneam  sincipiti  al- 
ligari, jussi  ; quae  quidem  capitis  obtedtio, 
ad  sudorem  ciendum  plus  proficiet,  quam 
quis  facile  crediderit.  Deinde,  Si  vomitus 
non  adessent,  haec  et  similia  hydrotica  exhi- 
bui : 

. “ Theriac.  Androm.  5«.  ; Elee,  de  Ovo 
<^j  • pul.  e chel.  cancror.  comp.  gr.  xij.  ; 
Cochinell.  gr.  viij.  ; Croci  gr.  iiij.  *,  cum  f.  q. 
succi  Kermes  f.  bolus ; quem  sumat  sexta 
quaque  hora,  superbibendo  cochl.  \j.  seq. 
Julapii. 

“ Aqu.  Card.  Benedidli  et  Scord.  comp. 
ar.  giii.  ; Aq.  Theriac.  stili,  gij.;  Syr.  Caryo- 

phyll.  §j.  Misc.  f.  Jul. 

' S 


“ Quod 

“ Qnod  si  vomitus  interpellaret,  ut  in  peste 
ac  febribus  pestilentialibus  saepissime  accidit, 
medicamentum  sudorificum  tantisper  propi- 
nare distuli,  donec  solo  tegumentorum  ponde- 
re, (nisi  quod  linteaminis  pars  subinde  ad  col- 
ligendos halitus  vultui  superinduceretur),  su- 
dor promanare  inciperet.  Nam  (quod  qui- 
dem observatu  summe  dignum  est)  cum  ma* 
teriae  morbificae  radii  versus  ambitum  corpo- 
ris sese  exporrigant,  illico  alvi  profluvium 
et  vomitiones  ab  iisdem  introrsum  reflexis, 
ac  in  ventriculum  et  intestina  decumbentibus 
provenientes,  ultro  sedantur,  adeo,  ut,  quan- 
tacunque stomachi  subversio  praecesserit,  ab- 
sumpta deinceps  medicamenta  probe  retinean- 
tur, ac  ad  sudores  ex  voto  proliciendos  con- 
ducant.”— Hadtenus  ille*.  Ad  vomitum  le- 
vandum utiles  quoque  fore  judicamus  cucur- 
bitulas absque  scarificatione  adpositas,  tum 
hirudinum  usum,  quanquam  eas  in  terris  istis 
occidentalibus  ignotas  esse  putem. 

Ad 


* Op.  Med.  tom.  i.  se£t.  ii.  p.  75, 

Ad  diaphoretica  pertinent  thermarum,  se- 
cundo, praesertim  incipiente  tertio  stadio, 
usus.  Circumdetur  etiam  corpus  fomentis  e 
lana,  vegetabilium  aromaticorum,  qualia  sunt 
anthemidis  nobilis,  artemisiae  absinthii,  tana- 
ceti  vulgaris,  decoctionibus  saturata,  confeCtis. 
Harum  infusionum  odore  aeger  refeCtus  diutius 
remedia  ferre  potest,  quam  si  simplici  aqua 
utatur.  Applicare  ista,  licet  stomacho,  abdo- 
mini ac  membris  infimis,  atque  eo  usque  re- 
petere, dum  aeger  sustineat.  Quo  eodem  con- 
silio in  secundo  et  tertio  stadio  adhibeantur 
opiata,  quae  in  primo  forte,  quo  non  solum 
sanguinis  ad  caput  determinationem  augere, 
sed  alvi  quoque  adstriCtionem  producere,  bo- 
nosque  catharticorum  effeCtus  impedire  pos- 
sent, noxia  existerent.  His  itaque  non  nisi 
plenissima  alvi  solutione  impetrata,  et  graviore 
febris  impetu  deminuto,  uti  licebit. 


H^:c  ferC  sunt  quae  de  Febre  Flava  disserere 
habui.  Inexperto  detur  venia,  si  multa  de- 
sint quae  rei  illustrandae  inservire  possint,  et 


si 

si  multa  in  medium  proferantur  quae  forsan 
t7ri  ru  xgovu  E7roti$iv5ei{  lubenter  revocarem.  De 
historia  ac  curatione  nulla  nova.  De  natura 
ijnorbi  forsan  argumenta  parum  firma  ad- 
duxerim, unde  refellerem  quae  priores  dixere. 
Haec  forsan  mihi  exigua  laus  erit,  in  unum 
per  plurima  loca  disjedla  collegisse. 

Quaerere  liceat,  ante  omnino  reli&um  opus, 
an  morbum  nostrum  non  averteret  variolarum 
vaccinarum  inoculatio  ? Quod  nuperi  de  viri- 
bus variolarum  vaccinarum  tradiderunt,  pes- 
tem, nempe,  aut  penitus  avertere  aut  leniorem 
reddere  ; spem  quoque  nobis  (forsan  inanem) 
fecit,  ut,  iisdem,  aut  penitus  avertatur  aut  le- 
nior fiat  pesti  adeo  propinqua  Febris,  tam 
symptomatum  diritate,  quam  lato  et  patenti 
dominio. 

